Baca Artikel Ini Jika Anda Ingin Tahu Pengumuman Penting Kuwait Buat Pasaran Minyak Mentah Dunia

Harga minyak meningkat pada hari Jumaat selepas sumber pasaran mengatakan Kuwait telah membekukan bekalan seawal bulan Januari sebagai usaha bersepadu untuk membendung masalah lebihan global.
Minyak Brent antarabangsa diniagakan pada $54.22 setong, meningkat sebanyak 20 sen atau 0.37 peratus daripada sesi sebelum ini.
WTI mentah juga meningkat sebanyak 24 sen dalam sesi ini.
 Kuwait, yang juga ahli OPEC memberitahu pelanggannya bahawa mereka akan memotong jumlah pengeluaran seawal Januari bagi menyokong usaha OPEC dan pengeluar lain yang diketuai oleh Russia untuk mengurangkan pengeluaran sebanyak hampir 1.8 juta tong sehari. Harga bahan api tersebut telah terjunam hampir 2 tahun kerana masalah lebihan bekalan.
Kuwait Petroleum Corporation (KPC) berkata pada Selasa bahawa mereka akan memotong bekalannya pada Januari sejajar dengan perjanjian yang telah dicapai.
Kata ANZ Bank, harga minyak mentah juga telah melonjak sebaik sahaja pengumuman penting tersebut memandangkan Kuwait merupakan salah satu penyumbang terbesar bekalan minyak mentah dunia.
Greenback Kekal Mengukuh Dalam Sesi Asia Berbanding Yen dan Euro!


Sektor Pembuatan UK Melonjak ke Paras Tertinggi Tahun Ini

Pengeluaran industri di UK meningkat 0.2% pada Julai yang mana sejajar dengan ramalan pasaran. Bacaan tahunan (year on year) pula meningkat kepada 0.4% daripada 0.3%.
Pengeluaran dalam sektor pembuatan mencatat kenaikan 0.5% pada bulan tersebut yang sedikit di atas ramalan dengan bacaan dari tahun ke tahun meningkat kukuh kepada 1.9% daripada 0.6% sebelum ini.
Sektor pembuatan pada Julai disokong oleh pertumbuhan kukuh sektor automobil dengan kenaikan 13.7% yang mana lebih tinggi sejak Mac 2009. Kenaikan ini juga banyak disokong oleh pengenalan model-model baru dari syarikat automobil.
 Sebaliknya pula, terdapat kejatuhan bulanan dalam sektor galian dan carigali di mana pengeluaran gas merosot disebabkan kerja-kerja baikpulih.
Data secara keseluruhan menunjukkan kestabilan dalam sektor perindustrian tetapi tiada bukti yang kukuh dalam pertumbuhan global. Salah satu sebab kenaikan dalam pengeluaran adalah disebabkan nilai matawang yang begitu kompetitif yang mencetuskan lonjakan dalam kenaikan pertumbuhan.
Dari segi eksport barangan dalam tempoh tiga bulan sehingga Julai meningkat sebanyak 1.2% berbanding tiga bulan sebelum itu yang merupakan paras terendah sejak Oktober. Hal ini menunjukkan isyarat bahawa tidak banyak eksport ke EU walaupun dengan kejatuhan nilai Sterling.
Kenaikan inflasi dan pertumbuhan gaji yang rendah dijangka akan memberi kesan negatif kepada ekonomi sepanjang tahun ini, walaupun dengan kenaikan eksport yang diharapkan oleh bank pusat dengan andaian nilai Sterling yang murah.


Data Yang Mengecewakan Di Jepun Membunuh Pergerakan Yen!

Yen melemah pada Jumaat selepas data harga pengguna dan perbelanjaan isi rumah yang mengecewakan di Jepun membunuh kekuatan matawang tersebut.
USD/JPY meingkat 0.16%, manakala AUD/USD tidak banyak berubah dari sesi sebelum ini.
USD/JPY, 30 minit
AUD/USD, 30 minit
Di Jepun, perbelanjaan isi rumah jatuh mendadak pada bulan Ogos. Selain itu, data CPI teras kebangsaan dan CPI kebangsaan pada bulan Ogos turut menunjukkan kemerosotan.
 Sebaliknya, data pengeluaran industri melonjak sedikit dari jangkaan.
Permintaan untuk matawang ‘safe heaven’ ini turut merosot selepas OPEC mengumumkan pembekuan bekalan minyak mentah sebanyak 0.7-2.2 peratus sehari berbanding sebelum ini.
Dalam masa yang sama, data jualan rumah baru di Australia menurun pada bulan Ogos daripada bulan sebelumnya.
US Dollar Index yang mengukur kekuatan US Dollar berbanding matawang utama dinilai pada 95.43.
Semalam, US Dollar melemah disebabkan data jualan rumah yang mengecewakan di AS. Perkara ini juga menjejasakan keyakinan pengguna terhadap kekuatan ekonomi negara tersebut.
Dalam laporan berasingan, Jabatan Buruh Amerika Syarikat melaporkan bahawa tuntutan pengangguran meningkat sebanyak 3,000 kepada 254,000 minggu ini.


Data Perumahan US Positif Tetapi Kurang Impak Kepada Pasaran

Jumlah pembinaan rumah (Housing Starts) di Amerika Syarikat merosot dua bulan berturut-turut pada Ogos walaupun pembinaan dalam komponen kediaman (keluarga tunggal) naik semula daripada kejatuhan sebelum ini. Hal ini disebabkan kejatuhan dalam pembinaan kediaman (beberapa keluarga).
Data Housing Starts ini adalah data yang menunjukkan jumlah kediaman baru yang mula dibina pada satu-satu tempoh. Untuk data kali ini ia adalah data pada bulan Ogos yang dikira secara tahunan.
Laporan hari ini juga menunjukkan permit bangunan (Building Permits) meningkat 1.30 juta yang merupakan paras tertinggi tujuh bulan lalu pada Ogos. Walaubagaimanapun, permit dalam pembinaan kediaman (keluarga tunggal) yang mewakili sebahagian besar pasaran perumahan US, merekod kemerosotan.
Data Building Permits adalah jumlah permit pembinaan bangunan yang dikeluarkan pada satu-satu tempoh. Untuk data hari ini, ia adalah bacaan bagi bulan lalu (Ogos) dan ia dikira secara tahunan.
 Pembinaan rumah merosot 0.8% secara tahunan pada Ogos kepada 1.18 juta unit daripada 1.19 juta sebelum ini. Jangkaan pasaran untuk data kali ini adalah 1.17 juta.
Permit bangunan pula naik mendadak 5.7% iaitu 1.3 juta unit pada Ogos yang merupakan paras tertinggi sejak Januari.
Data secara keseluruhan menunjukkan impak terhad Taufan Harvey di Texas pada lewat Ogos. Berkemungkinan pembinaan rumah akan merosot pada September selepas daripada Taufan Harvey dan Irma. Berdasarkan statistik, Texas dan Florida mewkaili 13% daripada permit pembinaan rumah di Amerika Syarikat tahun lalu.
Tidak banyak yang mengubah pergerakan pasaran tukaran matawang dengan kita melihat majoriti pasangan matawang utama dunia masih bergerak mendatar.


Setelah Terjun 140 Pips, GBP/USD Sambung Turun Lagi 80 Pips

Pergerakan harga pada carta pasangan mata wang GBP/USD dilihat masih menyambung penurunan pada awal minggu semalam, namun momentum dilihat lebih perlahan berbanding Jumaat lalu.
Setelah terjunan 140 pips pada Jumaat, harga menyambung lagi penurunan sekitar 80 pips pada Isnin semalam.
US dolar dilihat masih berjaya mengekalkan pengukuhan yang dipaparkan sejak penghujung minggu lalu dan menekan mata wang Pound susut semula.
Namun, penganalisis memberi amaran bahawa pada bila-bila masa US dolar boleh melemah semula berdasarkan jangkaan untuk Federal Reserve (Fed) semakin beralih ke dasar monetari yang lebih longgar.
Pasaran akan memerhatikan komponen-komponen pada data pekerjaan UK yang akan diterbitkan pada sesi Eropah sebentar lagi yang bakal mempengaruhi pergerakan Pound.

Pada carta GBP/USD, penurunan yang diteruskan semalam menyaksikan paras terendah terbaru dicatatkan sekitar 1.23530 sebelum harga melantun lemah pada penutupan sesi New York.
Menyambung dagangan pada hari ini (Selasa), pergerakan perlahan di bawah zon 1.24000 dijangka kekal pada trend bearish di mana harga masih berada di bawah paras halangan Moving Average 50 (MA50) pada rangka masa 1 jam di carta GBP/USD tersebut.
 Jika penurunan dilanjutkan lagi hari ini, harga dilihat akan menuju zon tumpuan pada 1.23000 yang dijangka akan menjadi sokongan buat harga.
Manakala jika harga susut lebih rendah, zon 1.22000 akan menjadi sasaran utama untuk diuji dengan isyarat bearish yang lebih jelas.
Namun, jika harga melonjak semula melepasi zon 1.24000, petunjuk perubahan trend semula akan dinilai untuk pelabur bersedia kenaikan lebih tinggi boleh berlaku.
Kenaikan harga bakal menguji rintangan pada zon 1.25000 sebelum ketinggian dicapai pada minggu lalu akan cuba untuk diatas.
Seterusnya, paras ketinggian terbaru akan dicatatkan sekiranya harga berjaya menyambung kenaikan lagi dengan sasaran terbaru adalah pada zon ketinggian sekitar 1.26000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Impak Dasar Sifar Covid, Ekonomi China ‘Menderita’ Pada Suku Kedua 2022!

Ekonomi China berkembang pada kadar paling perlahan sejak penularan pertama wabak coronavirus di Wuhan, mencerminkan impak daripada polisi sifar Covid yang telah menyebabkan bandar-bandar utama ditutup.
Data terbaharu daripada Biro Perangkaan Negara (NBS) pada Jumaat menunjukkan Keluaran Dalam Negara Kasar (KDNK) berkembang hanya 0.4% pada suku kedua daripada 1.0% yang dijangkan pasaran.
Angka ini juga menunjukkan penurunan ketara daripada pertumbuhan yang dicatatkan pada suku pertama 4.8%, menjadikannya prestasi terburuk sejak suku pertama 2020.
Sementara pada asas tahunan, ekonomi menguncup 2.6% berbanding jangkaan penguncupan 1.5% dan merosot daripada pengembangan sebelumnya 1.4%.
 Kejatuhan ini adalah impak kepada tindakan kerajaan China yang melaksanakan polisi sifar Covid untuk mengekang penularan wabak lebih luas, mengakibatkan banyak kilang, perniagaan dan aktiviti ekonomi lain ditutup.
Penganalisis berpandangan bahawa matlamat kerajaan China untuk pertumbuhan sekitar 5.5% tahun ini mungkin tidak dapat dicapai, dengan ramalan KDNK diramalkan berkembang hanya lebih 4%.
Bagaimanapun, data lain yang diterbitkan NBS menunjukkan penggunaan mula bertambah baik pada bulan Jun selepas langkah sekatan di hab kewangan dan perdagangan Shanghai dilonggarkan.
Jualan runcit dan pengeluaran perindustrian dilaporkan meningkat dengan masing-masing dicatatkan berkembang 3.1% dan 3.9% pada bulan lalu.


GBP/USD Bakal Meneruskan Lagi Penurunan Susulan Data Inflasi UK Dikeluarkan Pada Sesi Eropah

Pound Sterling pada dagangan Selasa terus diniagakan lemah dalam pasaran ekoran laporan akhbar yang menyatakan rundingan antara kerajaan Perdana Menteri Theresa May bersama parti pembangkang Buruh masih tidak mendapat kesepakatan.
Laporan tersebut juga telah mengatasi peluang GBP untuk mengukuh selepas laporan data pekerjaan di UK dikeluarkan semalam yang mencatatkan bacaan yang positif.
Turut menambahkan tekanan buat Sterling hari ini adalah pada data inflasi UK yang kekal rendah di paras 1.9% seperti sebelumnya meleset berbanding jangkaan kenaikan kepada 2.0% oleh pasaran.
Berbanding dagangan dolar Amerika, pergerakan harga pada chart pasangan matawang GBP/USD yang menguji paras Magic Pivot semalam kemudiannya telah turun lebih rendah melepasi paras support MagicS1 dan hampir menyentuh paras support MagicS2 pada indicator Moshed Magic Line semalam.
USD pada dagangan semalam walau bagaimanapun turut gagal untuk mengukuh selepas data pengeluaran perindustrian di Amerika Syarikat mencatatkan bacaan yang merosot.
Dagangan GBP/USD pada sesi Asia hari ini telah menunjukkan kenaikan dan harga menyentuh paras Magic Pivot 1.3063 hari ini sebelum kembali membuat penurunan semula sehingga bersambung ke sesi pasaran Eropah.
 Jika penurunan harga masih diteruskan, jangkaan harga akan menuju ke paras sekitar 1.3000 untuk harga menguji zon support tersebut. Jika harga berjaya melepasi zon tersebut, penurunan harga seterusnya dijangka akan ke paras support 1.2965 (MagicS3) dengan mencatatkan sekitar 100 pips penurunan dari paras Magic Pivot hari ini.
Namun, jika harga kembali bergerak membuat kenaikan lebih tinggi dari paras Magic Pivot, destinasi tumpuan harga berkemungkinan adalah ke paras resistance 1.31200 atau paras resistance MagicR2 pada indicator Moshed Magic Line dan kenaikan tersebut bakal mencatatkan 60 pips pergerakan harga.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.3024, 1.3004, 1.2965.
Paras resistance: 1.3083, 1.3121, 1.3141.


Turun-Naik Ekonomi Malaysia Sepanjang 2016 Dari Perspektif Bursa Saham

Tahun 2016 boleh dikatakan sebagai tahun yang agak ‘volatile‘ (turun-naik) dengan permulaan tahun tersebut FBM KLCI di Bursa Malaysia jatuh sebanyak 2.3% berikutan kebimbangan terhadap ekonomi China. Indeks ini jatuh ke paras 1611.91 dan merekodkan paras terendah pada tahun 2016. Tidak lupa juga kesan daripada kejatuhan harga minyak mentah dunia pada Januari tahun lalu yang mencapai paras terendah dengan minyak Brent (Brent-oil) merekodkan harga $USD 27.70 setong.
Bursa Malaysia akan terus menghadapi cabaran pada 2017 bagi pasaran ekuiti di mana ‘volatility‘ (turun-naik) harga komoditi dan Indeks KLCI adalah penyumbang kenaikan kepada ‘derivatif’. Hal ini dikatakan oleh Maybank Investment Bank Research.
Maybank Investment mengatakan keuntungan bersih Bursa pada tahun kewangan 2016 kurang dari nilai jangkaan sebanyak 3%. Ini menyebabkan keuntungan bersih diturunkan kepada 4% pada tahun kewangan 2017 dan 5% pada 2018.
Sejak FBM KLCI mencecah paras terendah pada minggu ketiga 2016, indeks yang mengukur nilai saham bagi 30 syarikat terbesar di Bursa Malaysia menguat sehinggalah mencapai paras tertinggi pada April 2016 di 1729.13. Hal ini disokong oleh faktor seperti pengurangan ‘Reserve Requirement‘ (keperluan rizab) dari 4% kepada 3.5% oleh BNM. Tindakan BNM ini adalah bagi menambahkan bekalan wang di dalam ekonomi bagi merancakkan aktiviti perniagaan, perbelanjaan dan pelaburan domestik secara tidak langsung.
Pada ketika FBM KLCI mencapai paras tertinggi tersebut Ringgit juga merekodkan nilai tertinggi berbanding  US dolar dengan 1US dolar bersamaan dengan RM3.9927.
 FBM KLCI
Sejak mencapai paras tertinggi tersebut pada April, indeks ini didagang dengan berhati-hati berikutan tersebarnya berita bahawa syarikat yang dimiliki oleh Kementerian Kewangan gagal membayar hasil-bon (hutang) berjumlah USD1.75 billion. FBM KLCI susut 1.3% pada 26 April 2016 sehingga ke paras terendah 1611.
Sejak dari itu indeks ini terus didagang dengan berhati-hati dengan harga minyak mentah global mencapai paras $USD 50 setong buat kali pertama dalam masa 7 bulan pada 26 Mei, sehingga menjelang undian Brexit di UK. Sejak undian tersebut FBM KLCI menguat secara berperingkat yang disokong oleh implementasi ‘gaji minimum’ oleh kerajaan dan pemotongan ‘kadar faedah’ oleh BNM dari 3.25% kepada 3%. Dalam tempoh Ogos 2016 indeks ini mencatatkan keuntungan sehingga mencapai 1700.
Pada September sekali lagi indeks ini didagang dalam keadaan ‘volatile‘ (turun-naik) berikutan potensi kenaikan kadar oleh Federal Reserve. Pasaran pesat membangun berhadapan dengan aliran keluar modal termasuklah Malaysia menjelang pilihanraya Presiden US pada November. November mencatatkan kejatuhan sekali lagi dalam FBM KLCI apabila Trump dipilih sebagai Presiden US.
Dalam tempoh pengujung tahun 2016 Ringgit terus diasak oleh ‘external factor‘ dari US dan aktiviti spekulasi Ringgit di pasaran NDF (non-delivarable forward). Berikutan hal ini FBM KLCI juga menerima nasib sama dengan penyusutan selama tiga minggu berturut-turut  dari 24 Oktober sehingga 14 November 2016. Pelabur dilihat mengambil langkah-langkah berjaga-jaga berikutan risiko-risiko ini.

Sila ‘share’ jika artikel ini bermanfaat, agar dapat membantu lebih ramai orang Malaysia memahami pergerakan ekonomi Malaysia.


GBP/USD Berkecamuk Menuju Penghujung Minggu Selepas Tempias Mesyuarat ECB

US dolar gagal untuk mengukuh dengan dilihat terus mempamerkan prestasi yang suram sepanjang minggu ini dengan tumpuan pelabur akan beralih pula terhadap mesyuarat FOMC pada minggu hadapan.
Penganalisis berpandangan perhatian yang diberikan semula untuk pengetatan dasar yang akan diteruskan oleh Federal Reserve (Fed) berpotensi untuk mencetuskan semula pengukuhan bagi raja mata wang itu.
Selain daripada itu, pelabur juga menantikan penerbitan data pembuatan dan perkhidmatan Amerika Syarikat (AS) pada sesi New York malam ini selepas bacaan data yang sama untuk ekonomi UK akan dipantau terlebih dahulu di sesi Eropah sementara pergerakan mata wang Pound masih tidak menentu menuju ke penghujung minggu.
Perkembangan terhadap pilihan raya UK sepertinya mencadangkan Liz Truss berada di landasan untuk mengalahkan Rishi Sunak sebanyak 68% hingga 38% undian dalam penentuan sebagai pegganti jawatan Perdana Menteri seterusnya selepas pengunduran Boris Johnson.

Melihatkan pergerakan harga bagi pasangan mata wang GBP/USD semalam, turun naik harga dilihat agak rancak di sesi New York yang menerima tempias mesyuarat polisi bank pusat Eropah (ECB) yang meningkatkan kadar faedah kepada 50 mata asas.
Tetapi peningkatan tersebut dilihat terbantut disebabkan oleh pelabur masih lagi berwaspada pada sentimen pasaran semasa yang masih lagi berisiko (risk off).
 Harga dilihat pada mulanya membuat penurunan dari paras 1.2000 ke paras 1.18900 sebelum harga kembali semula meningkat ke paras 1.2000 di penghujung sesi New York. Kenaikan harga walau bagaimanapun gagal untuk meneruskan peningkatan untuk menyusut semula pada dagangan yang bersambung pada Jumaat.
Sekiranya harga meneruskan penurunan lebih lanjut pada sesi-sesi terakhir di penghujung minggu ini, harga bakal menguji semula paras tumpuan 1.19400 dan 1.18900 yang menjadi antara zon penting untuk dagangan beberapa minggu ini.
Penurunan lebih rendah harga dilihat akan menuju ke zon support pada 1.18000 pula yang merupakan zon support terendah harga diuji pada minggu lalu selepas penurunan harga ke paras terendah 2 tahun.
Sebaliknya jika harga berjaya meneruskan kenaikan yang lebih tinggi, rintangan pada 1.2000 akan terus diuji sebelum harga yang melanjutkan kenaikan lebih tinggi akan mensasarkan ke paras-paras tumpuan sebelum ini seperti di paras 1.21000 atau seterusnya pada 1.22000.
Lihat pada gambar carta harga pasangan GBP/USD di bawah untuk rujukan analisis teknilkal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/JPY Pamer Penurunan Pada Sesi Eropah, Sentimen Pilihan Raya UK Masih Positif?

Setelah komen yang dikeluarkan oleh Nigel Farage atas berita pengunduran Parti Brexit daripada pilihan raya UK Disember nanti, dagangan Pound Sterling menunjukkan pengukuhan pada awal minggu ini.
Namun timbul persoalan berkenaan sejauh manakah tindakan Farage akan membantu Perdana Menteri UK Boris Johnson untuk memenangi pilihan raya.
Sementara itu, pelabur turut memberi tumpuan pada data ekonomi UK selepas bacaan data pertumbuhan GDP berjaya mencatatkan peningkatan namun tidak mencapai jangkaan kenaikan oleh pasaran.
Pada sesi Eropah hari ini pula, tumpuan terarah pada data pekerjaan UK yang dikeluarkan pada jam 5.30 petang.
Bacaan bagi indeks purata pendapatan untuk setiap 3 bulan di UK menurun kepada 3.6% berbanding 3.8% pada bacaan terdahulu. Sementara, kadar pengangguran mencatatkan penurunan kepada 3.8% daripada 3.9%.
Dilihat pergerakan harga pada carta pasangan matawang GBP/JPY, harga telah melonjak lebih 100 pips pada dagangan semalam. Kenaikan harga diteruskan pada sesi pasaran Asia hari ini.
 Namun, memasuki sesi pasaran Eropah, harga mula menunjukkan penurunan semula dari paras zon resistance pada GBP/JPY sekitar 140.600.
Penurunan menguji garisan sokongan Moving Average 50 (MA50) yang akan memberikan petunjuk arah kecenderungan harga.
Jika harga berjaya meneruskan penurunan ke paras lebih rendah, harga dijangka akan menuju ke paras terendah harian semalam sekitar 139.400 atau zon support lebih rendah pada 139.200 hingga 139.000.
Namun jika harga kembali membuat lonjakan, zon resistance yang dicapai hari ini akan kembali diuji untuk harga meneruskan kenaikan ke paras lebih tinggi.
Kenaikan seterusnya bakal menuju ke paras ketinggian dicapai Oktober lalu pada 141.300 di mana telah mencatatkan paras ketinggian terbaru sejak dagangan Mei.
Lihat gambar carta pasangan matawang GBP/JPY di bawah untuk rujukan analisis teknikal anda.


Ini Beberapa Komen Positif Oleh Timbalan Perdana Menteri China Terhadap Perkembangan Ekonomi

Kegelisahan para pelabur terhadap ketegangan perang dagang antara dua ekonomi gergasi dunia iaitu Amerika Syarikat dan China masih belum reda.
Ego Presiden Donald Trump sukar ditundukkan dengan tindakan-tindakan agresif beliau dengan ancaman yang ditujukan terhadap China walaupun China terbuka untuk berunding.
Namun begitu, walaupun China menyatakan keterbukaan mereka untuk meneruskan rundingan, China menegaskan keputusan rundingan haruslah saksama dan tidak berat sebelah. China menyatakan walaupun mereka tidak mahukan pertelingkahan, namun mereka tidak gentar untuk melangkah ke gelanggang pertarungan.
Timbalan Perdana Menteri China, Liu He mengatakan bahawa Beijing memiliki pelbagai bentuk polisi yang berupaya untuk berdepan pelbagai jenis bentuk cabaran yang mendatang yang menggugat ekonomi dalam jangka masa pendek dengan tren jangka masa panjang tetap kekal stabil.
Beliau membuat kenyataan tersebut pada forum kewangan yang berlangsung di Shanghai pada Khamis.
 Berikut adalah beberapa komen positif beliau terhadap ekonomi China:

Perkembangan ekonomi domestik kekal stabil dan sihat
Indikator makroekonomi utama kekal berada dalam julat yang dikehendaki
Negara sedang berkembang maju dengan ekonomi yang semakin seimbang kembali
Walaupun ekonomi terkesan untuk jangka masa pendek, tren ekonomi untuk jangka masa panjang masih kekal baik
Negara memiliki pelbagai dasar polisi yang berupaya untuk berdepan sebarang ancaman terhadap ekonomi
Institusi kewangan perlu lebih cekap menyusun langkah-langkah dalam memastikan kecairan yang stabil dan mencukupi

Beliau juga turut menyentuh berkenaan sokongan kewangan untuk pertumbuhan GDP yang berkualiti. Ini beberapa komen tambahan beliau dalam ucapannya di Shanghai.

China perlu mengoptimumkan sistem bekalan sampingan
China perlu mengukuhkan persaingan dalam pasaran
China perlu memberi tumpuan terhadap keperluan syarikat-syarikat kecil
Pertumbuhan, pekerjaan dan pembayaran baki perlu dipantau

China dilihat masih kekal tenang walaupun berterusan diasak oleh Amerika Syarikat dengan siri tindakan agresif khususnya dalam hubungan dagang mereka.
Pelabur terus resah mengikuti perkembangan perang dagang yang masih berlanjutan dan terus menjadi faktor yang menjejaskan keseimbangan pertumbuhan ekonomi global dan juga pasaran kewangan dunia.


Greenback Mengganas Berbanding Matawang Utama Lain Dalam Sesi Eropah!

US Dollar meningkat berbanding Yen pada Rabu selepas data ekonomi AS yang positif dijangka akan menyokong pertumbuhan ekonomi di bawah pentadbiran Trump.
US Dollar meningkat 0.2 peratus berbanding matawang Jepun itu berbanding Yen ekoran peningkatan data keyakinan pengguna AS yang mencecah paras kemuncak sepanjang tempoh 15 tahun pada bulan Disember.
US Dollar meningkat kepada 118.66 Yen dalam sesi ini.
USD/JPY, 30 minit
Matawang Greenback juga meningkat selepas hasil perbendaharaan AS juga melonjak ke paras tertinggi dalam tempoh seminggu berikutan pengumuman beberapa data positif dari AS.
Menurut Minori Uchida, Ketua Penganalisis FX di Bank of Tokyo Mitsubishi UFJ, pasaran kini sedang menanti dasar ekonomi Trump yang dikatakan bakal meningkatkan dasar fiskal di AS serta pelonggaran dasar monetari dan dasar perlindungan secara global.
Euro juga kali terakhir meningkat sebanyak 0.1 peratus berbanding UD Dollar kepada $1.0470.
 EUR/USD, 30 minit
Dalam masa yang sama, kerajaan Itali juga dijangka mengepam sekitar 6.5 Billion Euro bersamaan $6.8 Billion bagi menyelamatkan bank ketiga terbesar negara iaitu Monte dei Paschi.
Dollar Australia dan New Zealand pula berlegar ke paras terendah kerana Fed dikatakan akan bertindak lebih agresif berikutan data ekonomi AS yang semakin kukuh.
AUD/USD, 30 minit
NZD/USD, 30 minit
Dollar Australia dan Dollar New Zealand masing-masing meningkat sebanyak 0.2 peratus dan 0.3 peratus.
Analisa Teknikal Mingguan 26 Disember – 30 Disember 2016


Analisis GOLD – Emas Catat Paras Terendah 1 Minggu Selepas Susut Bawah $1,800

Dagangan emas terus menanggung kerugian pada penghujung minggu apabila susut di bawah paras $1,800 sejak Khamis semalam.
Sebelum ini, pada dagangan Isnin dan Selasa lalu, penurunan harga telah cecah paras $1,800 namun berjaya membuat kenaikan semula.
Namun selepas kenaikan capai $1,830 semula, harga emas kembali susut sehingga bawah $1,800 dan catat paras terendah mingguan sekitar $1,787 pada penghujung sesi New York sehingga bersambung ke sesi Asia pagi ini.
Pelabur masih berhati-hati terhadap pergerakan US dolar yang mempengaruhi nilai emas, menjelang laporan data pekerjaan NFP Amerika Syarikat (AS) yang bakal jadi tumpuan pada sesi New York malam ini.
Pada carta harga XAU/USD yang mengukur nilai emas berbanding US dolar menyaksikan harga yang susut ke paras 1787.00 mula mendatar menguji zon RBS (resistance become support) tersebut.
Corak harga yang dipaparkan lebih cenderung menunjukkan harga bakal meneruskan pergerakan menurun selepas harga susut lebih rendah di bawah paras 1800.00 dan bergerak di bawah paras halangan Moving Average 50 (MA50) pada rangka masa 1 jam.
 Penurunan lebih rendah daripada zon RBS 1787.00 bakal menuju zon support tumpuan pada sekitar 1760.00.
Namun penurunan tersebut memerlukan pengukuhan oleh US dolar dengan terbitan laporan data pekerjaan NFP AS.
Sebaliknya jika bacaan data mengecewakan dan melemahkan US dolar, harga berkemungkinan boleh membuat kenaikan semula di atas paras 1800.00 sebelum beri isyarat trend bullish.
Paras ketinggian 1830.00 akan kembali diuji sebelum melepasi rintangan tersebut untuk mencatatkan paras tertinggi terbaru 6 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (2-6 November 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan AS Tinjauan ISM (Isnin 11.00 Malam): Walaupun berdepan gelombang pandemik terbaru serta ketidaktentuan politik di AS, aktiviti ekonomi masih menunjukkan bacaan yang baik dengan tinjauan pada sektor pembuatan kekal pamerkan pengembangan sejak 4 bulan lalu. Bacaan data tinjauan terbaru dijangka kekal positif.
Mesyuarat Polisi Bank Pusat Australia (Selasa 11.30 Pagi): Reserve Bank of Australia (RBA) dijangka akan menurunkan kadar faedah kepada 0.10% berbanding paras terendah sebelum ini pada 0.25%. Dengan jangkaan pelonggaran polisi lebih lanjut akan memberi kesan kejatuhan nilai buat dolar Aussie.
Data PMI Perkhidmatan AS Tinjauan ISM (Rabu 11.00 Malam): Sektor perkhidmatan AS telah pamerkan bacaan data yang positif sejak 4 bulan lalu dengan bacaan dilihat lebih baik berbanding sektor pembuatan. Bacaan terbaru juga dijangkakan akan turut meningkat.
 Mesyuarat Polisi Bank Pusat England (Khamis 8.00 Malam): Bank of England (BOE) dijangka akan terus mengekalkan kadar faedah di paras 0.10% pada mesyuarat terbaru dan turut mengekalkan pelonggaran kuantitatif dengan jumlah £745 bilion.
Mesyuarat FOMC (Jumaat 3.00 Pagi): Pelabur akan memberi tumpuan terhadap keputusan mesyuarat FOMC untuk petunjuk oleh Federal Reserve (Fed) dalam menangani krisis ekonomi yang melanda.
Laporan Data Pekerjaan NFP AS (Jumaat 9.30 Malam): Pekerjaan pada bulan September susut lebih rendah berbanding jangkaan dengan pertambahan dicatatkan sekitar 661,000 menjadikan penurunan untuk 3 bulan berturut-turut. Pertambahan pekerjaan pada bulan Oktober dijangka perlahan di sekitar paras tersebut sementara kadar pengangguran dijangka akan menurun.
Laporan Data Pekerjaan Kanada (Jumaat 9.30 Malam): Turut diterbitkan bersama data NFP adalah laporan data pekerjaan di Kanada untuk bulan Oktober selepas peningkatan yang dipamerkan pada September lalu akan memberikan momentum yang positif. Kadar pengangguran turut menunjukkan corak penurunan selama 4 bulan berturut-turut.


US Dolar Didagangkan Kukuh, Harga Emas Terus Jatuh – Sesi Eropah

Pasaran Matawang
Matawang US dolar semakin mengukuh berbanding matawang utama dalam sesi dagangan Eropah pada hari Isnin.
Indeks US dolar yang mengukur kekuatan matawang greenback berbanding matawang lain mengukuh sebanyak 0.25% kepada 89.09 setakat jam 4.25 p.m.
Pengukuhan US dijangka terbatas kerana sentimen isu berkenaan komentar pentadbiran Trump yang berkhendakkan pengukuhan US dolar semakin pudar.
Matawang Australia dan New Zealand pula didagangkan rendah berbanding US dolar berikutan US dolar semakin pulih.

 Pasaran Komoditi
Harga minyak brent mula menunjukkan kejatuhan daripada paras harga $70 setong. Walaubagaimanapun, harga minyak mengukuh sedikit dalam pasran Eropah.
Penigkatan harga minyak mentah didorong oleh permintaan yang kukuh dan usaha pemotongan pengeluaran minyak oleh OPEC dan Russia.
Harga minyak Brent setakat ini didagangkan di sekitar $69.92 setong. Harga minyak WTI naik 0.03% kepada $66.16 setong setakat jam 4.25 p.m.
Harga emas terus lemah berikutan US dolar yang semakin pulih daripada kejatuhan minggu lepas.


Potensi 200 Pips Pergerakan Harga Pada GBP/USD Impak Pada Laporan Pekerjaan NFP

Mengikut sumber yang disalurkan kepada CNBC, Presiden Majlis Eropah Donald Tusk telah membenarkan UK untuk 12 bulan tempoh penangguhan yang lebih fleksibel untuk berundur dari Kesatuan Eropah.
Para pemimpin dalam Kesatuan Eropah akan menyatakan persetujuan mereka terhadap rancangan Tusk tersebut dalam persidangan pada minggu hadapan.
Laporan ini bakal memberi impak positif terhadap dagangan Pound berikutan tempoh penangguhan Brexit berkemungkinan bakal dilanjutkan. Hal ini juga akan memberi peluang buat Perdana Menteri Britain, Theresa May untuk mengaturkan strategi baru untuk pelan perjanjian Brexit beliau yang telah ditolak sebelum ini.
Sementara USD pula dilihat mula menunjukkan pergerakan yang perlahan menjelang laporan data pekerjaan NFP Amerika Syarikat beberapa jam sahaja lagi.
USD berjaya mencatatkan pengukuhan pada dagangan Khamis semalam berikutan faktor sentimen semasa pasaran yang memberi reaksi terhadap perkembangan rundingan dagang antara Amerika Syarikat dan China yang positif.
Jika dilihat pergerakan harga bagi pasangan matawang GBP/USD semalam, harga menyentuh paras resistance MagicR1 pada indicator Moshed Magic Line semalam sebelum penurunan harga ditunjukkan sehingga ke paras tumpuan pada 1.30700.
 Bersambung pada sesi pasaran Asia pagi ini, harga kembali membuat kenaikan dari paras tumpuan tersebut menguji paras 1.31200 dan juga Magic Pivot pada indicator Moshed Magic Line hari ini. Namun harga kembali menunjukkan penurunan semula lebih rendah dari paras Magic Pivot 1.3108.
Jika harga membuat penurunan ke paras lebih rendah, jangkaan penurunan harga boleh mencecah sehingga 200 pips ke paras support 1.2893 (MagicS3) sekiranya laporan pekerjaan NFP menyokong pengukuhan USD.
Namun, jika harga kembali melonjak semula dan USD lemah selepas laporan pekerjaan NFP dikeluarkan, berkemungkinan kenaikan harga akan menuju ke paras resistance 1.32300 untuk harga menguji zon resistance tersebut dengan mencatatkan sekitar 140 pips lonjakan harga.
Lihar gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line yang turut menjadi paras tumpuan harga.

Paras support: 1.3025, 1.2976, 1.2983.
Paras resistance: 1.3156, 1.3240, 1.3288.


Sentimen Semasa Pasaran Kewangan Global Setakat Malam Ini

Wallstreet sedikit berubah dalam sesi dagangan Selasa dengan Nasdaq susut sedikit selepas capai rekod terbaru dengan pasaran sedang menunggu maklumat terbaru mesyuarat The Fed pada Khamis.
Walaupun pasaran tidak menjangka sebarang perubahan dalam polisi terutamanya kadar faedah, namun pelabur akan memberi perhatian kepada kenyataan The Fed bagi mendapatkan isyarat kenaikan kadar di masa hadapan.
“Dengan tiada seorangpun yang menjangka perubahan polisi, namun kenyataan polisi oleh The Fed akan memberikan halatuju kepada US dolar,” kata Hussin Sayed ketua penganalisis pasaran di FXTM.
“Adakah The Fed akan memperkatakan tentang pertumbuhan perlahan yang seterusnya akan mengurangkan jangkaan kenaikkan kadar pada 2017? Kenyataan The Fed akan menjawab persoalan ini, dan trader akan bertindak berdasarkan perkara itu.”
Pengukuhan pendapatan sektor korporat pada suku pertama telah mengurangkan kebimbangan kepada kelemahan data ekonomi, termasuk laporan pertumbuhan ekonomi US yang bertumbuh di paras terendah sejak tiga tahun lalu.
Setakat pukul 9.50 malam tadi, Dow Jones naik 0.03% di paras 20,919.05. S&P500 susut 0.06% ke paras 2386.88 dan Nasdaq merosot 0.11 peratus ke paras 6085.09.
 Sentimen yang semakin baik dalam pasaran global dan juga kenaikan hasil bon global telah mengurangkan permintaan terhadap emas menjelang mesyuarat The Fed pada Khamis.
Selepas mendapat sokongan selepas data US ISM dikeluarkan pada Isnin, emas gagal capai harga 1270 dan jatuh mendadak menjelang penutup pasaran Eropah dengan US dolar mendapat semula kekuatan.
Hasil bon US meningkat pada Isnin selepas komen dari Mnuchin bahawa Perbendaharaan US sedang mempertimbangkan untuk mengeluarkan bon yang mempunyai kematangan lebih dari 30 tahun. Hasil bon 10-tahun US naik ke paras 2.30% di mana emas susut ketika itu.
Pasaran saham juga mengekalkan pengukuhan di mana kebimbangan terhadap ketegangan politik semakin reda dengan indeks volatiliti VIX capai paras terendah sejak 2007 yang menunjukkan keyakinan pasaran yang tinggi.
Usd/Jpy juga meneruskan kenaikan dengan sentimen yang semain baik di mana pasangan matawang ini berada di atas 112.00.
Secara keseluruhan, risiko dan trend US dolar akan terus diperhatikan oleh pasaran menjelang mesyuarat The Fed pada Khamis.


Emas Hitam Kukuh Menjelang Pertemuan OPEC+

Harga minyak mentah terus didagangkan kukuh selepas menyentuh paras ketinggian terbaru tiga tahun pada sesi Asia, ketika para pelabur menantikan pertemuan OPEC+ pada minggu minggu ini.
Niaga hadapan minyak mentah WTI Amerika Syarikat susut pada $74 setong, setelah mencecah harga $74.40 setong pada awal sesi. Sementara dagangan minyak Brent sedikit turun pada $76 setong, selepas kenaikan pada $76.50 sebelumnya.
Pertemuan OPEC+ pada 1 Julai, bakal menyaksikan perbincangan negara-negara pengeksport utama terhadap pengeluaran minyak mentah pada bulan Ogos.
 Pada minggu lalu, dua sumber OPEC mengatakan bahawa pengeluaran mungkin akan ditingkatkan lagi pada bulan Ogos memandangkan pasaran minyak terus menunjukkan pemulihan.
Harga minyak telah meningkat sekitar 50% pada tahun ini, disokong oleh prospek terhadap permintaan global yang meningkat dan kemajuan vaksinasi yang membolehkan lebih banyak sekatan dibuka.
Bagaimanapun, para pelabur turut memerhatikan perkembangan mengenai penyebaran varian Delta Covid-19 yang telah merebak di beberapa negara utama, termasuk Australia dan UK.
Australia terpaksa melaksanakan langkah penutupan di Sydney selepas berlaku peningkatan mendadak kes jangkitan di negara itu yang dipercayai disebabkan oleh varian Delta kerana kadar kebolehjangkitannya yang cepat merebak.


Analisis GOLD – Emas Akhirnya Bersinar Di Penghujung Minggu

Ada sinar untuk para pelabur emas di penghujung minggu ini apabila komoditi berharga itu mula paparkan lonjakan nilainya selepas prestasi suram dipaparkan dari awal minggu.
Peningkatan ini adalah kesan penyusutan US dolar yang berlaku dalam pasaran di sesi New York semalam dan membuka ruang untuk emas memulihkan prestasinya semula.
Jika diperhatikan pada carta harga XAU/USD yang mengukur nilai emas berbanding US dolar, terdapat lonjakan ketara harga di sesi New York semalam dan memberi isyarat awal perubahan trend.
Harga pada mulanya membuat penurunan di paras 1615.00 sebelum lonjakan harga telah berjaya menembusi rintangan yang diuji pada Selasa lalu iaitu zon 1640.00.
Kenaikan yang dipaparkan itu juga turut melepasi halangan Moving Average 50 (MA50) pada rangka masa 1 jam menjadikan petunjuk perubahan trend bullish bakal berlaku.
Seperti yang dijangkakan penganalisis jika harga emas membuat kenaikan, zon SBR (support become resistance) 1660.00 menjadi tumpuan diuji di penghujung sesi New York.
Namun bersambung pada dagangan hari ini (Khamis), penurunan harga dipamerkan semula sejak sesi Asia bersambung ke sesi Eropah menuju ke paras tumpuan 1640.00 semula.
 Sekiranya zon 1640.00 menjadi sokongan terbaru buat harga emas dan penurunan tidak melepasi MA50, berkemungkinan harga boleh membuat kenaikan semula untuk menyambung corak lonjakan semalam.
Harga emas jika membuat kenaikan melepasi zon SBR 1660.00 boleh mencapai semula ke zon rintangan minggu lalu pada 1680.00.
Sebaliknya jika penurunan harga gagal dibendung, melepasi zon 1640.00 dan tembusi sokongan MA50 akan menjadi isyarat bearish untuk pelabur berwaspada bagi kejatuhan semula nilai emas dalam pasaran.
Jangkaan untuk penurunan yang dilanjutkan bakal menuju semula ke sekitar paras terendah dicecah semalam, dan jika berjaya dilepasi, harga dilihat akan menuju pula ke zon tumpuan 1600.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fuh! Jualan Runcit UK Kembali Melantun, Pelabur Tarik Nafas Lega

Pelabur menarik nafas lega selepas menyaksikan data jualan runcit UK tanpa dijangka menunjukkan pertumbuhan yang lebih baik pada bulan April.
Setelah mencatat penguncupan 1.2% pada Mac, penjualan runcit kembali meningkat lebih kukuh kepada 1.4% dan juga melebihi jangkaan untuk menyusut sebanyak 0.3%, menurut data yang dikeluarkan Pejabat Perangkaan Nasional (ONS).
Peningkatan dilihat dalam jualan di kedai makanan, peruncit bukan kedai seperti pakaian dan bahan api automotif. Sebaliknya, jualan makanan pasar raya secara amnya tidak berubah dan jualan di kedai bukan makanan turun sebanyak 0.6% pada April.
 Jualan runcit teras yang tidak termasuk bahan api, juga meningkat 1.4% lebih tinggi. Namun, berbanding tahun sebelumnya, jualan runcit merosot 4.9%.
Angka-angka ini sedikit sebanyak mengurangkan kebimbangan terhadap perbelanjaan pengguna yang terjejas ketika inflasi melonjak 9% ke paras tertinggi 40 tahun pada bulan lepas.
Susulan penerbitan data ini, mata wang pound mencatatkan peningkatan untuk mengekalkan keuntungannya di tahap tertinggi dua minggu berbanding US dolar pada pembukaan sesi Eropah.
Dalam pada itu, dalam tinjauan berasingan oleh oleh GfK menunjukkan sentimen pengguna Britain terus terjejas dengan menjunam ke paras terendah sejak tahun 1974.


Rusia Terus Mara! Pelabur Kekal Berwaspada

US dolar terus berlegar di sekitar harga yang sama ketika Rusia masih meningkatkan kemasukan tenteranya di Ukraine walaupun banyak sekatan ekonomi telah dikenakan ke atasnya.
Berbanding kebanyakan mata wang utama, indeks dolar diniagakan sedikit susut pada 96.67.
Penyusutan ini memberi sedikit sokongan untuk mata wang berkaitan komoditi, dolar Aussie yang meningkat lebih tinggi meskipun Bank Pusat Australia (RBA) menyatakan konflik Rusia dan Ukraine telah menambah ketidakpastian baharu kepada mereka.
RBA mengekalkan kadar faedah tidak berubah pada mesyuarat polisi yang berlangsung pada sesi Asia hari ini, memberi indikasi optimis bahawa pemulihan terus dipaparkan dalam data ekonominya.
 Dolar New Zealand dan Kanada turut mencatatkan keuntungan untuk meningkat lebih tinggi pada sesi Eropah, menyusuli peningkatan harga minyak mentah dunia.
Bagaimanapun, pergerakan berbeza dipamerkan oleh euro dan pound yang terus bergelut untuk mencari sokongan, menyaksikan euro sedikit meningkat untuk didagangkan di atas paras harga 1.2000 berbanding USD.
Sementara itu, sekatan yang berterusan mendorong mata wang Rusia, rubel tenggelam ke paras terendah sepanjang masa yang membawanya susut bawah 1 sen berbanding US dolar pada awal sesi Eropah.
Perkembangan terkini menyaksikan serangan Rusia masih berterusan di Ukraine, di mana menurut laporan BBC, Moscow telah melepaskan peluru berpadu ke bandar kedua terbesar Kharkiv.


GBP/USD Pacak Lagi Ke Paras Tertinggi 6 Minggu!

Pound berjaya tampilkan prestasi lebih baik berbanding US dolar menghampiri penghujung 2021 dengan terus mencatatkan paras ketinggian terbaru lagi semalam.
Pada carta harga pasangan mata wang GBP/USD, harga dilihat telah meningkat sehingga ke paras 1.35000 pada sesi New York semalam untuk mengekalkan corak pergerakan bullish harga.
US dolar yang dilihat mendapat momentum awal untuk mengukuh pada hari sebelumnya kembali kecundang semula semalam dengan mengalami penyusutan nilai lebih ketara pada sesi New York semalam.
Pound pula menerima suntikan positif daripada laporan Brexit apabila perkembangan baik dalam isu perairan antara UK dan Eropah minggu ini.

Kenaikan harga yang dipamerkan tersebut telah mencatatkan paras tertinggi terbaru lagi untuk tempoh 6 minggu.
Jika diperhatikan pergerakan harga untuk tempoh lebih panjang, harga telah meneruskan kenaikan untuk minggu kedua selepas berjaya membuat kenaikan semula dari zon support utama 1.32000 sebelum ini.
 Kenaikan yang diteruskan dijangka akan menuju pula ke paras 1.35700 untuk mencatatkan paras tertinggi terbaru 7 minggu pula.
Pelabur masih boleh menjangkakan pergerakan harga kekal berada dalam trend bullish sekiranya harga tetap bergerak di atas paras sokongan Moving Average 50 (MA50) pada rangka masa 1 jam.
Harga yang kembali menjunam semula di bawah paras MA50 tersebut akan memberi isyarat awal untuk penurunan yang lebih rendah.
Penurunan harga akan menguji paras 1.34000 yang dilihat sebagai paras sokongan terhampir harga sebelum penurunan yang diteruskan ke paras sekitar 1.33600 menjadi zon RBS (resistance become support) terbaru.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 17/12/2018

Matawang dollar CAD untuk dagangan minggu ini bakal terkesan ekoran faktor harga minyak mentah yang menunjukkan penurunan. Dilihat pergerakan harga pada chart pasangan matawang USD/CAD pada dagangan Jumaat lalu, harga menunjukkan kenaikan dari paras Magic Pivot sehingga melepasi paras resistance MagicR1 pada indicator Moshed Magic Line. Namun, sebelum harga mencecah paras resistance MagicR2 yang berada lebih tinggi, harga kembali turun semula dan bergerak mendatar di sekitar paras resistance MagicR1 semula sehingga dagangan minggu lalu berakhir.
Bersambung pada sesi pasaran Asia minggu ini pula, harga dilihat bergerak mendatar di atas paras Magic Pivot 1.3377 sehingga pembukaan sesi pasaran Eropah. Jika harga dilihat membuat kenaikan, paras resistance 1.3408 (MagicR1) adalah paras awal yang akan dituju harga. Seterusnya, harga yang menyambung kenaikannya akan menguji pula paras ketinggian harga pada dagangan minggu lalu di sekitar paras resistance 1.3433 (MagicR2) sebelum harga cuba melonjak lebih tinggi sehingga sekitar 1.3464 (MagicR3) untuk mencatatkan paras ketinggian yang baru pada chart USD/CAD untuk bulan ini.
Namun, jika harga membuat penurunan lebih rendah dari paras Magic Pivot hari ini, jangkaan harga akan cuba menguji dahulu paras support terdekat iaitu pada 1.3352 (MagicS1) sebelum turun ke paras lebih rendah. Penurunan harga yang disambung seterusnya akan menguji paras terendah dagangan minggu lalu di sekitar support 1.3321 (MagicS2). Dan sedikit lagi penurunan yang diteruskan harga bakal menyentuh paras resistance 1.3296 (MagicS3) pada indicator Moshed Magic Line.
 Pantau perkembangan semasa pasaran minyak mentah global serta data-data ekonomi di Kanada yang mempengaruhi perubahan nilai matawang Loonie serta pergerakan harga pada chart USD/CAD. Tentukan paras support dan resistance terbaik pada chart USD/CAD dengan membandingkan paras-paras yang telah digariskan pada indicator Moshed Magic Line.

Paras support: 1.3352, 1.3321, 1.3296.
Paras resistance: 1.3408, 1.3433, 1.3464.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jangan Abaikan Kepentingan Trading Plan Yang Sangat Membantu!

Dalam artikel sebelum-sebelum ini, banyak dinyatakan mengenai trading plan. Apa benda trading plan ni sebenarnya?
Trading Plan adalah apa yang dirancang sebelum in-position. Sebelum masuk position kita wajib rancang apa yang nak ditrade.
Entry Price di mana, Take Profit berapa, StopLoss jangan lupa. Dan paling penting Risk Reward Ratio yang diambil adalah 1:2.
Semua ini mestilah dicatat dalam trading plan. Dan apabila memulakan trade, patuhi trading plan ini.
Tujuannya tak lain tak bukan adalah untuk mendisiplinkan diri dan mengelakkan daripada tercampur haduk setup.
Ramai trader mengabaikan trading plan dan terlupa setup-setup yang sepatutnya menjadi, tetapi semasa nak order, tak tahu nak letak di mana semuanya sebab tiada trading plan.
 Dan bagi yang bekerja sepenuh masa, trade part time, lagilah trading plan ini sangat penting.
Trading Plan yang dibuat, bergantung kepada kreativiti masing-masing. Mungkin anda suka secara klasik iaitu pen dan kertas atau secara digital menggunakan Excel.
Apa yang perlu dilakukan adalah, catat tiap setup yang anda rasa kebarangkalian untuk untung tinggi bermula daripada timeframe yang besar kemudiannya tengok pergerakan harga dan catat paras-paras yang penting.
Apabila ternampak peluang, catat Entry Price, Take Profit, StopLoss dan RRR.
Lakukan ini setiap pagi dan petang terutama semasa melihat chart.
Nampak renyah kan? Tetapi apabila anda tiada alasan untuk berjaya maka anda sanggup buat apa saja.


Sentimen Terhadap Rancangan Pemotongan Cukai Trump Membantu Pengukuhan US Dollar!

US Dollar meningkat lebih tinggi selepas komen yang dibuat oleh Setiausaha Perbendaharaan AS, Steven Mnuchin mengenai rancangan pemotongan cukai oleh Donald Trump yang akan diluluskan oleh Kongres pada bulan Ogos. Dalam masa yang sama, pelabur juga sedang menilai prospek kenaikan kadar yang akan mula melonjak pada bulan Mac.
US Dollar Index yang mengukur kekuatan US Dollar berbanding sekumpulan matawang yang lain kali terakhir dinilai meningkat sebanyak 0.21 peratus kepada 101.07. Dalam masa yang sama, USD/JPY berubah kepada 112.48 dengan lonjakan sebanyak 0.20 peratus, manakala AUD/USD merosot sebanyak 0.12 peratus.
 Semalam, US Dollar menjunam selepas data tuntutan pengangguran yang dilapor agak mengecewakan.
Jabatan Buruh AS mengumumkan bahawa bacaan tuntutan awal pengangguran meningkat sebanyak 6,000 kepada 244,000 pada minggu berakhir 18 Februari lepas berbanding jangkaan penganalisis yang hanya menjangkakan peningkatan seramai 2,000 individu pada minggu lalu.
Walau bagaimanapun, minit mesyuarat FOMC baru-baru ini juga menambah tekanan kepada pasaran apabila bank pusat tersebut mendedahkan ketidaktentuan dasar Trump boleh memberikan kesan terhadap pergerakan ekonomi.
Adakah Jumlah Pelantar Minyak Mentah Akan Mencatatkan Peningkatan Minggu Ini?


Ini Kesan Data GDP UK Terhadap Pergerakan Carta GBP/JPY

Mata wang Pound dilihat berjaya mengukuh sedikit pada reaksi awal pada terbitan data keluaran dalam negara kasar (GDP) United Kingdom (UK) sebelum pamerkan penyusutan yang lebih ketara selepas itu.
Bacaan pertumbuhan ekonomi UK tersebut pamerkan penguncupan untuk suku kedua namun angka yang diterbitkan dilihat sedikit baik berbanding jangkaan untuk lebih merosot.
Penguncupan itu juga adalah yang pertama dalam tempoh lebih setahun dan berbanding ramalan pasaran untuk jatuh kepada -0.2%.
Beberapa data sektor ekonomi UK juga diterbitkan bersama data GDP tersebut seperti pengeluaran perindustrian dan pembuatan dengan keseluruhan bacaan dinilai agak suram walaupun lebih baik berbanding ramalan.
Jika diperhatikan pergerakan harga pada carta GBP/JPY, harga telah menunjukkan corak penurunan pada dagangan Rabu dan Khamis semalam dengan paras terendah mingguan yang dicecah semalam sekitar 161.300.
Namun harga meningkat semula di atas zon 162.000 dan menguji paras halangan Moving Average 50 (MA50) pada rangka masa 1 jam di carta GBP/JPY sehingga tumpuan terarah pada data GDP UK di awal sesi Eropah sebentar tadi.
Kenaikan awal sebaik sahaja reaksi pada data tersebut melihatkan harga ke paras sekitar 162.800 sebelum harga susut semula menuju ke zon 162.00 menyambung pergerakan di sesi Eropah dengan isyarat awal perubahan trend.
 Adakah zon 162.00 berjaya melantunkan semula harga? Atau harga bakal susut lebih rendah lagi?
Sekiranya harga meneruskan penyusutan di bawah zon 162.000, paras terendah mingguan terbaru berkemungkinan bakal dicatatkan harga selepas mengatasi paras yang dicecah harga semalam.
Pergerakan bearish harga yang lebih jelas menjangkakan harga ke paras tumpuan sebelum ini sekitar 160.500 atau lebih rendah pada 160.000 menguji zon support di awal Ogos itu.
Sebaliknya jika harga melonjak naik semula, paras halangan minggu ini pada 163.500 bakal diuji sebelum harga mengatasinya untuk mensasarkan kenaikan menuju pula paras 164.500.
Selepas isyarat pergerakan corak bullish tersebut dinilai pelabur, kenaikan harga yang diteruskan berpotensi untuk kembali mencecah semula ketinggian 166.200 yang menjadi rintangan diuji pada penghujung Julai lalu.
Lihat pada gambar carta pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Menuju Puncak! Sepanjang Minggu EUR/JPY Papar Kenaikan Harga

Carta harga pasangan mata wang EUR/JPY dilihat berjaya mengekalkan corak kenaikan sepanjang minggu ini dengan beberapa faktor yang mempengaruhinya.
Yen terus didagangkan lemah pada penghujung tahun fiskal Jepun yang pada 31 Mac ini dengan dasar bank pusat Jepun juga masih dikekalkan longgar.
Euro pula sebagai mata wang anti-USD berjaya meningkat dengan pelabur memerhatikan data inflasi Jerman yang diterbitkan semalam.
Pada sesi Eropah hari ini pula, bacaan data indeks harga pengguna (CPI) di Eropah pula akan dipantau dan boleh memberi gambaran awal terhadap penetapan dasar oleh bank pusat Eropah selepas ini.
Jika diperhatikan pada carta EUR/JPY, harga yang memulakan dagangan di awal minggu sekitar 140.500 akhirnya telah mencapai paras ketinggian 145.00 setakat sesi New York semalam.
Selepas harga mula bergerak di atas paras sokongan Moving Average 50 (MA50) pada rangka masa 1 jam di carta EUR/JPY di awal minggu, pelabur telah menilai pergerakan harga bullish akan dipaparkan.
Namun, pelabur tetap berwaspada jika sebarang kejutan perubahan harga yang boleh berlaku susulan risiko yang meningkat pada penutup dagangan suku pertama 2023 ini.
 Dagangan yang bersambung pada hari ini (Jumaat) masih berlegar di zon 145.00 dengan jangkaan corak kenaikan masih boleh diteruskan lagi.
Jika berjaya diteruskan, paras 146.500 pula dilihat akan menjadi tumpuan untuk dicapai sebelum harga menyambung kenaikan ke destinasi seterusnya lebih tinggi sekitar 148.300.
Paras ketinggian tersebut pernah dicapai pada Oktober 2022 lalu dan merekodkan paras tertinggi sejak penghujung tahun 2014.
Jika harga menjunam semula pada penutup sesi-sesi terakhir ini, harga bakal singgah ke zon 143.00 dan pelabur meneliti petunjuk bagi perubahan trend.
Penurunan yang diteruskan dilihat akan menuju sehingga ke paras tumpuan 140.00 dan akan menjadi paras terendah bagi dagangan minggu ini.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Kembali Jatuh Pada Sesi Pasaran Asia

Harga emas jatuh dalam pasaran Asia pada hari Selasa berikutan laporan kejatuhan data PMI (Purchasing Manager’s Index).
Pasaran hadapan emas bagi bulan Disember di Comex NYMEX meningkat pada sebelah malam dan kemudian jatuh sebanyak 0.11% kepada $1,276.35 per auns setakat jam 11.50 pagi.
Berdasarkan laporan rasmi kaji selidik sektor pembuatan PMI pada bulan Oktober ialah pada bacaan 51.6 berbanding jangkaan yang mensasarkan bacaan 52. Manakala kaji selidik selain sektor pembuatan PMI ialah pada bacaan 54.3 berbanding pada bulan September yang mecatat bacaan 55.4.
Sepanjang satu malam, harga emas melonjak naik berikutan matawang U.S dolar menyusut disebabkan data inflasi yang masih lemah, ditambah pula dengan spekulasi calon pengerusi The Fed bahawa presiden Donald Trump berkemungkinan akan memilih Gabenor Jerome Powell sebagai pengganti Janet Yellen.
Data inflasi masih lemah namun perbelanjaan pengguna mencatat peningkatan tertinggi sejak tahun 2009.
 Indeks perbelanjaan penggunaan peribadi teras (core-PCE) meningkat sebanyak 1.3% setahun pada bulan September, sejajar dengan sasaran namun masih dibawah 2%. Hal ini menyebabkan pasaran menjangkakan kadar faedah akan dikekalkan lebih lama berbanding jangkaan yang menjangkakan kenaikan seawal bulan 12.
The Fed akan menggunakan core PCE sebagai alat untuk menentukan sama ada untuk menaikkan atau merendahkan kadar faedah.
Berdasarkan Jabatan Perdagangan pada hari Isnin, perbelanjaan pengguna yang merangkumi dua pertiga aktiviti ekonomi U.S, meningkat 1.0% pada bulan lepas berbanding jangkaan penganalisis yang mensasarkan kenaikan 0.8% pada bulan September.
Namun sentimen terhadap data inflasi semakin memudar apabila terdapat laporan yang menyatakan Presiden Donald Trump lebih condong kepada Gabenor Jerome Powell yang berkongsi pegangan yang sama dengan Janet Yellen dalam perlaksanaan monetari polisi.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.
Harga emas  jatuh hampir sepanjang 2 minggu ini berikutan jangkaan bahawa bank pusat akan mengetatkan polisi monetari.


Tentang NFP Hari Ini Yang Semua Forex Trader Wajib Baca

Setiap hari Jumaat pertama setiap bulan, macam biasa Federal Reserve akan umumkan 3 data. Average hourly earning, Non Farm Employment Change dan Unemployment Rate. Semua ni dikenali sebagai Data Pekerjaan sebab berkaitan dengan pekerjaan.
Apa yang menarik bulan ni, NFP dan data-data yang berkaitan dengannya kali ini lain sikit dari bulan-bulan lain. Sebab kali ini data-data ini akan tentukan sama ada adakah Fed akan naikkan Interest Rate.
Latar Belakang Interest Rate US :
Dalam 2008, kalau masih ingat lagi ada krisis subprima US, di mana bank-bank besar bankrup macam Lehman Brothers, syarikat insuran terkenal lingkup AIG, maka US telah buat banyak langkah drastik untuk baik pulih ekonomi. Contohnya, suntik trillion dalam pasaran dan macam-macam strategi termasuklah dengan turunkan Interest Rate ke hampir angka 0%. Apa maksudnya? Maksudnya peminjam dari bank, seolah-olah pinjam hampirpercuma. Jadi masa ini peminjam yang banyak hutang untung sebab pinjam hampir percuma. Dan orang yang simpan duit banyak dalam bank, seolah-olah tiada lansung dapat apa-apa untung. Tiada bunga, tiada hibah, tiada perkongsian keuntungan, sebab bank cas interest rate hampir 0%, maksudnya bank kurang untung dari segi interest rate lah. Jadi peminjam untung. Penyimpan rugi. Tak lah rugi, just tak dapat bunga saja.
Bank jana duit dari apa, tak perlu tanya, kalau tak lagi panjang saya kena ulas. Sebab banyak cara lagi bank boleh rolling duit. Forex pun untung. Ha ha.
Berbalik kepada topik, so kesan dari tindakan Fed ini, ekonomi US mula bertambah baik. Data pekerjaan bertambah baik bulan ke bulan. Ekonomi perform walaupun ekonomi dunia makin gawat. So Fed sekarang tunggu “green light” dari data pekerjaan saja. Kalau bertambah baik, diorang nak naikkan la balik interest rate. Bank nak buat la untung, sebab ekonomi dah ok. Nak biaq buat apa lagi lama-lama duk bagi orang pinjam duit free. Ha ha.
Tetapi ada masalah satu hal lain pulak. Teruskan membaca..

Bacaan NFP pada Ogos Yang Penuh Dengan Drama :
Bacaan NFP adalah yang bulan lepas punya. So yang nak umum ni pada bulan September adalah bacaan bulan lepas la. Masalahnya di US, setiap kali bulan Ogos, dah ramai start pi bercuti. Diorang biasa kalau cuti travel, memang kadang-kadang sampai berhenti kerja, cuti berbulan-bulan travel satu dunia.
Jadi bulan Ogos punya bacaan selalu lari sikit. Selalu Jabatan Buruh akan topup bacaan NFP tu. Contoh, sejak 5 tahun lepas, purata kerajaan mereka tambah 77,000 data pekerjaan. Purata tu. Contoh bulan Ogos tahun 2014, bacaan sebenar yang dapat dari hasil jabatan buruh survey isi rumah, kaji selidik dan sebagainya adalah 142,000 saja. Tapi dia boleh topup jadi 213,000. Semudah ABC, one two three dia topup.
Jadi agaknya hari ini data pekerjaan jangkaan adalah 213,000 dan ia adalah valid dan praktikal sebab average tahun ini punya NFP report berada pada kadar 211,000 setiap bulan. So ok la kot.
Kalau data NFP tak bagus, maksudnya memang ada la “big john” want to make money. Mungkin nak drag supaya Interest Rate naik lambat lagi ka, atau nak tambah bagi confuse. Speculator ni yang ini lah kerja dia. “Ada orang dalam speculate data” . Janji kita dapat baca pergerakan.
Ulasan Data-data Lain Yang Perlu Anda Tahu :
So far untuk Fed tentukan adakah interest rate boleh naik pada FOMC yang bakal berlaku tengah bulan September ni, mereka perlu data pekerjaan yang bagus.
 Data NFP setiap bulan dah tunjukkan pertumbuhan yang bagus. Data gaji pun sama. Data Unemployment Rate iaitu Peratus Pengangguran makin berkurang dan sudah cantik. Bulan lepas 5.3%. Gov US target dalam lingkungan 5% maksudnya anggaran pengangguran dah basmi habis dah. Cuma tinggal lah orang-orang yang memang nak menganggur mungkin 5% tu, so tak dapat buat apa. Mungkin seronok duk layan weed bawah jambatan, susah nak tolong dah untuk pi kerja. Tapi kira gov akan anggap yang itu dah kira Full Employment dah.
Survey dari jabatan-jabatan berkenaan, orang yang vote “banyak pekerjaan” berbanding “susah nak dapat kerja” meningkat naik paling tinggi sejak Jan 2008. Maksudnya memang terbaik sudah data pengangguran pun. Jadi apa yang confuse tentang naik ke tak interest rate ni kalau semua data dah cantik ?
Konflik Interest Rate :
Konfliknya adalah, inflasi masih jauh di bawah target. Inflasi target 2% untuk perkembangan ekonomi yang bagus tetapi sekarang 0.3% secara purata. Jadi tak dapat capai target. Data inflasi ni penting untuk naikkan interest rate dan perkembangan ekonomi.
Ada beberapa pendapat dari ahli-ahli Fed tentang inflasi jugak. Contoh Stanley Fischer dengan confident cakap “confirm akan dapat capai target nanti”. Ada yang kata tak capai, jadi susah nak decide naik tak Interest Rate.
Nasihat MoshedFX :
Data hari ini akan beri kesan kepada ramai trader atau spekulator, atau market mover untuk buat spekulasi pulak tentang interest rate. Jadi double combo. Jadi amatlah susah nak jangka pergerakan, adakah satu hala atau tak tentu hala. Atau kesan naik turun yang tinggi pada pair-pair USD. Jika data baik, adakah spekulator akan makan trader kecil dahulu dengan benamkan US Dollar walaupun sepatutnya naik, atau adakah US Dollar terus bergerak ikut betul-betul news. Trading hari ini memerlukan pengalaman yang tinggi dalam analisa termasuklah Analisa Teknikal digabungkan dengan Fundamental.
Tetapi pada asasnya, jika data baik pada kadar 200K ke atas untuk NFP, bakal bagi peluang untuk Fed naikkan Interest Rate tengah bulan nanti. Itu adalah asas.
#Cara trading ?
Maaf, saya tak sokong mana-mana trader untuk trade news dengan cara perangkap atas bawah kononnya. Lebih banyak kesan buruk. Kita ni kadang-kadang terlalu kreatif. Ha ha. Trader professional pun tak ajar macam tu. Hanya “masta-masta” dan sifu-sifu saja yang ajar. Kreatif. He he.
Nanti kalau price bergerak terlalu laju, semua akan berputih mata. Pending Order tak trigger, pending order melompat sebab broker tak dapat filled order. Broker market maker pulak main wayang. Server tak jalan atau hang. Disconnected. Untung cancel, rugi dibiarkan. Jadi jangan terlalu creative. Cari cara untuk faham trading dan trade long term.
Masuk order awal dari waktu data release digalakkan. Tetapi margin kena kuat, money management kena mantap. Stop Loss pun mungkin tak berkesan pada tahap kelajuan price yang tinggi.
Jadi tradelah apa yang anda faham, berdasarkan ilmu Teknikal dan Fundamental. Saya cuma share untuk anda faham isu saja. Mungkin membantu anda trading. Kalau anda rasa sharing saya ini sempoi, share lah sebanyak mungkin ke dalam Facebook, Twitter, Whatsapp dan sebagainya tanda sokongan. Ada button share di bawah.
Saya akan sediakan lebih banyak sharing manfaat seperti ini jika ramai bagi sokongan. Sokongan anda amat bermakna bagi saya. Semoga anda untung banyak NFP hari ini. Good luck ! 😀
Dapatkan Pakej Lengkap Mudahnya Belajar Forex yang dihasilkan oleh MoshedFX. Pakej Lengkap merupakan Ebook, Video, dan Support dari MoshedFX untuk mula menjana keuntungan melalui Forex Trading – Klik Sini untuk lihat Testimoni yang sudah berjaya !


USD Kembali Susut Selepas Pamer Pemulihan, Apa Dah Jadi?

US dolar yang memaparkan sedikit pemulihan berbanding yen selepas keputusan mengejutkan Federal Reserve AS (Fed) telah membenam matawang itu ke paras terendah lapan minggu, kembali didagangkan menyusut pada sesi Asia.
Kemenangan bekas Naib Presiden AS, Joe Biden dalam kempen pencalonan Demokrat dan kelulusan Kongres terhadap pakej rangsangan coronavirus bernilai $8.3 bilion sedikit sebanyak telah mengangkat sentimen pasaran ekuiti pada sesi New York.
Data ADP yang diterbitkan malam tadi pula menunjukkan sektor swasta di Amerika Syarikat telah menambah 291,000 pekerjaan pada bulan Januari, iaitu jauh lebih baik daripada bacaan terdahulu dan jangkaan pasaran.
Selain itu, pertumbuhan paling kukuh dalam tempoh 5 bulan telah dicatatkan dalam sektor perkhidmatan di AS, di mana bacaan data PMI bukan pembuatan ISM telah meningkat kepada 55.5 iaitu melebihi unjuran pasaran dan bacaan pada bulan sebelumnya.
Bacaan data AS yang kukuh ini telah menyokong USD untuk meningkat 0.3% lebih tinggi berbanding euro.
 Namun, dengan penanda aras hasil perbendaharaan 10 tahun AS yang lemah dan jangkaan satu lagi pemotongan kadar faedah oleh Fed pada Julai, menyebabkan USD gagal menyinar pada sesi Asia.
Sementara itu, Bank of Canada juga menyusul keputusan Fed untuk memotong kadar faedahnya sebanyak 50 mata asas kepada 1.25% sebagai menyokong ekonomi Kanada dalam menghadapi penularan wabak coronavirus.
Matawang pound mencatat peningkatan ke paras ketinggian 2 minggu berbanding euro selepas bakal Gabenor Bank of England (BoE) iaitu Andrew Bailey memberi petunjuk mengenai kesediaan bank pusat untuk mengambil tindakan bagi menangani impak COVID-19.
Pasaran kini memberi perhatian kepada ucapan daripada Gabenor BoE, Mark Carney yang dijadualkan akan berucap pada jam 1 pagi waktu Malaysia.
Di sisi lain, dolar Aussie meningkat berbanding USD berikutan data imbangan perdagangan Australia yang lebih baik daripada jangkaan pasaran.
Kiwi juga memaparkan peningkatan berbanding USD walaupun jangkaan Reserve Bank of New Zealand (RBNZ) untuk menurunkan kadar faedah semakin meningkat.


US Dolar Meneruskan Pengukuhan, Harga Minyak Susut

Matawang US dolar mengukuh berbanding matawang utama dalam sesi dagangan Eropah.
Pelabur memberi tumpuan pada data pekerjaan yang akan dikeluarkan pada malam ini. Matawang US dolar mula mengukuh pada hari Rabu, selepas Fed memberi indikasi bahawa inflasi dan pertumbuhan ekonomi US akan terus meningkat.
Kadar faedah pula dikekalkan tidak berubah dengan potensi kenaikan kadar faedah pada mesyuarat Mac naik ke paras 83.1%.
Indeks US dolar yang mengukur kekuatan matawang greenback berbanding matawang lain mengukuh sebanyak 0.26% kepada 88.71 setakat jam 7:58 malam.
 Matawang EUR/USD menyusut iaitu sebanyak 0.16% kepada 1.2492. AUD/USD pula didagangkan susut sebanyak 0.66% kepada 0.7987. NZD/USD juga didagangkan susut kepada 0.7354 setakat jam 6.10 p.m.
Pasaran Komoditi
Harga minyak meneruskan peningkatan 3 hari berturut-turut pada hari Jumaat berikutan usaha OPEC dan non-OPEC mengurangkan pengeluaran minyak.
Harga minyak WTI susut kepada $65.70 setong dan Brent susut kepada $69.44 setong setakat jam 8 malam pada Jumaat.


Ini Jangkaan Pergerakan GBP/USD Selepas Laporan NFP

Selepas mencapai paras tertinggi terbaru 8 minggu, harga pada carta pasangan mata wang GBP/USD kembali dilihat bergerak mendatar ekoran pelabur berhati-hati menantikan laporan pekerjaan NFP Amerika Syarikat (AS) pada sesi New York sebentar lagi.
Penganalisis masih melihat kedua-dua mata wang Pound dan US dolar mempunyai peluang untuk mengukuh dari masa ke masa ekoran kedua-dua bank pusat dalam fasa pengetatan polisi.
Namun, tumpuan akan lebih terarah dahulu kepada laporan NFP yang akan memberi impak terhadap pergerakan US dolar.

Selepas ketinggian dicapai pada Rabu lalu sehingga sekitar 1.36000, harga susut semula pada dagangan Khamis semalam dengan menjadikan paras 1.35000 sebagai paras sokongan harga.
Sedikit meningkat semula pada sesi New York, pergerakan harga perlahan dan terbatas di paras halangan Moving Average 50 (MA50) pada rangka masa 1 jam sehingga ke penghujung sesi.
Bersambung pada awal sesi Asia pagi ini (Jumaat), harga sedikit melepasi halangan MA50, namun belum cukup untuk memberi isyarat lebih jelas bagi pergerakan harga.
 Laporan NFP AS pada malam ini akan menggerakkan harga dengan jangkaan kenaikan sekali lagi menguji zon resistance 1.36000.
Paras ketinggian terbaru bakal dicapai lagi pada carta GBP/USD sekiranya laporan NFP mengecewakan dan dan mendorong penyusutan US dolar.
Namun, jika bacaan data menepati jangkaan untuk US dolar mengukuh, harga bakal menjunam dan memberi isyarat permulaan bagi trend bearish.
Penurunan harga sekiranya berjaya melepasi paras 1.35000, paras tumpuan adalah pada 1.34000 dan juga zon SBR (support become resistance) bagi penurunan yang diteruskan lebih rendah.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bahaya! Jangan Gatal Nak ‘Layer’ Dekat Carta EUR/USD Minggu Ini!

US dolar kekal berlegar di paras tertinggi 5 minggu pada pembukaan pasaran di awal minggu ini selepas menampilkan corak pengukuhan semula harga di penutup dagangan minggu lalu.
Pergerakan harga pada minggu ini dijangka akan dipacu oleh terbitan data inflasi Amerika Syarikat (AS) yang akan menyuluh jalan lebih cerah untuk Federal Reserve (Fed) dalam penetapan dasar monetari mereka.
Jika data yang diterbitkan menepati ramalan iaitu menunjukkan kadar inflasi berterusan menurun, berkemungkinan Fed akan lebih cenderung semula ke arah langkah memperlahankan dasar dan ini boleh memberi kesan penyusutan nilai US dolar.

Pada carta harga pasangan mata wang EUR/USD, harga pada minggu lalu yang menunjukkan penurunan tidak berjaya melepasi halangan paras 1.08000 sebelum menyusut semula.
Penurunan berterusan sehingga ke sesi terakhir minggu tersebut mencecah kembali paras sekitar 1.06700 yang dicecah di awal minggu.
Pergerakan harga kekal dalam trend bearish dengan isyarat harga yang berada di bawah paras halangan Moving Average 50 (MA50) pada rangka masa 1 jam di carta EUR/USD.
 Penurunan lanjut jika diteruskan hari ini dilihat akan menuju ke paras 1.06000 atau lebih rendah berkemungkinan boleh mencecah sekitar 1.05000.
Penurunan tersebut akan mencatatkan paras terendah harga bagi tempoh dagangan 6 minggu.
Sebaliknya jika berlaku lonjakan semula, harga yang melepasi semula paras 1.07000 bakal turut menembusi halangan MA50 untuk berikan petunjuk awal perubahan trend.
Kenaikan yang diteruskan akan menguji rintangan 1.08000 sebelum melanjutkan lagi kenaikan dengan sasaran akan kembali terarah pada zon 1.10000 sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 20/9/2018

Matawang GBP dilihat mendapat sedikit momentum untuk kenaikan setelah data jualan runcit di UK mencatatkan bacaan positif. Pergerakan harga pada pasangan matawang GBP/JPY pada dagangan semalam melihatkan harga membuat Higher High yang baru hampir menyentuh paras resistance MagicR2 pada indicator Moshed Magic Line sebelum turun semula ke paras Magic Pivot. Pada sesi pasaran Asia hari ini, harga didagangkan perlahan dan bergerak rendah pada paras Magic Pivot 147.732 sebelum harga membuat kenaikan menuju ke paras resistance 148.318 (MagicR1) di mana harga semasa berada pada paras 148.185 setakat jam 5.12 petang.
Jika harga berjaya membuat kenaikan melepasi paras resistance MagicR1, harga dijangka akan menguji paras resistance 149.108 (MagicR2) yang juga dilihat sebagai satu zon major resistance yang menjadi tumpuan harga. Jika paras tersebut berjaya ditembusi (breakout), jangkaan paras resistance yang bakal dicapai adalah pada paras 149.694 (MagicR3).
 Sebaliknya, jika harga kembali membuat penurunan semula, harga perlu menguji paras RBS (resistance become support) pada 147.000 yang juga berhampiran dengan paras support 146.942 (MagicS1). Jika harga masih mengalami kejatuhan, harga dijangka akan melepasi paras support 146.356 (MagicS2) terlebih dahulu sebelum menuju ke paras support 145.566 (MagicS3) yang akan menjadi tumpuan pasaran untuk melihat reaksi harga pada paras tersebut.
Adakah GBP/JPY bakal membuat Higher High yang baru? Terus ikuti analisis teknikal yang dikongsikan pada anda setiap hari dan gunakan indicator Moshed Magic Line untuk rujukan tambahan analisis teknikal anda.

Paras support: 146.942, 146.356, 145.566.
Paras resistance: 148.318, 149.108, 149.694.


Mampukah Komen Optimis PM Johnson Dorong Kenaikan Lebih Tinggi GBP/JPY?

Tekanan terhadap matawang Pound Sterling pada dagangan semalam apabila Perdana Menteri UK Boris Johnson menyatakan keyakinan beliau bahawa UK bakal mencapai perjanjian perdagangan yang komprehensif bersama Kesatuan Eropah (EU) menjelang penhujung tahun 2020.
Kenyataan tersebut kembali mengangkat dagangan Pound berbanding matawang utama yang lain pada carta harga.
Dapat dilihat kenaikan harga pada carta pasangan matawang GBP/JPY telah kembali melonjak dari paras 142.450 pada penurunan sebelumnya dan mencapai paras ketinggian sekitar 143.420 di penghujung sesi pasaran New York.
Kenaikan turut didorong oleh penyusutan dagangan Yen Jepun sebagai matawang safe-haven dalam sentimen positif pasaran menjelang upacara menandatangani perjanjian perdagangan fasa 1 AS-China hari ini.
Jika diperhatikan harga bergerak dalam julat sekitar 100 pips tersebut sejak minggu lalu sementara pelabur masih menantikan perkembangan terbaru Brexit untuk permulaan dagangan tahun yang baru.
 Menyambung dagangan pada sesi Asia hari ini, harga bergerak perlahan dan cuba menguji kembali paras ketinggian yang dicapai semalam sekitar 143.400 yang juga merupakan zon SBR (support become resistance).
Kenaikan lebih tinggi melepasi zon tersebut dilihat akan menuju paras ketinggian 144.300 yang dicapai pada dagangan penghujung Disember lalu.
Namun jika harga kembali membuat penurunan semula, paras terendah harian semalam sekitar 142.500 yang juga merupakan zon tumpuan harga itu akan kembali diuji.
Penurunan lebih rendah berkemungkinan ke paras penting 142.000 atau terus turun lebih rendah ke zon support sekitar 141.200 yang diuji minggu lalu.
Lihat gambar carta pasangan matawang GBP/JPY di bawah untuk rujukan analisis teknikal anda.


Fed Kaplan: The Fed Harus Bersabar Dalam Menaikkan Kadar Faedah

Federal Reserve tidak perlu menaikkan kadar faedah pada masa ini, kata salah seorang daripada ahli The Fed pada Selasa. Pendapat beliau adalah sejajar dengan dua orang ahli FOMC yang berucap pada Selasa iaitu Brainard dan Kashkari.
“Saya sebenarnya percaya kita patut bersabar ketika ini,” kata Robert Kaplan yang juga Presiden Fed cawangan Dallas. Beliau juga adalah salah seorang daripada pengundi semasa dalam penetapan polisi monetari tahun ini.
Kaplan juga mengulangi pendiriannya bahawa The Fed harus memulakan pengurangan penyata imbangan $4.5 trillion secepat mungkin agar dapat memastikan mereka boleh berhadapan dengan krisis yang berlaku di masa hadapan dan kemelesetan ekonomi.
 Ribut Harvey adalah satu peristiwa yang signifikan yang akan memperlahankan aktiviti ekonomi di Texas dan sekaligus kepada Amerika Syarikat beberapa bulan akan datang. Namun, ia bukanlah sebab untuk The Fed menangguhkan perancangan pengurangan $4.5 trillion seawal bulan depan.
“Harvey tidak akan mengubah pendirian saya terhadap masa pengurangan tersebut” tentang bilakah bank pusat akan mula mengurangkan penyata imbangan yang mana sepatutnya bermula “seawal yang mungkin,” kata Presdien Fed cawangan Dallas ini kepada wartawan.
Mesyuarat The Fed selepas ini akan berlangsung dua minggu lagi dan dijangka akan mengumumkan perancangan pengurangan pegangan bon yang termasuk bon kerajaan dan mortgage back securities.


Analisis GOLD – Hampir Terjun, Emas Lonjak Balik Atasi Ketinggian Ketika NFP

Meresahkan para pelabur emas pada dagangan pembukaan sesi New York semalam apabila harga logam kuning itu paparkan penyusutan hingga ke paras $1,913.
Jika diimbas kembali ketika penerbitan laporan pekerjaan NFP Amerika Syarikat (AS) Jumaat lalu, harga emas melonjak naik susulan penyusutan yang berlaku ke atas nilai US dolar.
Harga kemudiannya kembali mendatar di atas zon $1,920 pada pembukaan pasaran di awal minggu ini, namun di sesi New York semalam harga membuat kejutan ketika menyusut agak ketara.
Ini disebabkan oleh reaksi pasaran terhadap kenyataan pegawai-pegawai Federal Reserve (Fed) yang melihat langkah kenaikan kadar faedah akan diteruskan lagi.
Namun, fasa pengetatan dikatakan sudah menghampiri penghujungnya dan ini mencetus jangkaan bahawa bank pusat bakal beralih ke fasa pelonggaran pula selepas ini.
Pada carta XAU/USD yang mengukur nilai emas berbanding US dolar, dapat dilihat harga membuat penurunan terlebih dahulu ke paras 1913.00 sebelum harga melantun semula di atas paras sokongan Moving Average 50 (MA50) pada rangka masa 1 jam di carta tersebut.
US dolar yang kembali didagangkan lemah menuju ke penghujung sesi New York menyaksikan harga naik semula dan menutup dagangan di sekitar 1925.00.
Corak kenaikan harga diteruskan lagi pada hari ini (Selasa) sehingga harga dilihat telah mengatasi ketinggian pada Jumaat lalu ke sekitar 1938.00.
 Jangkaan kenaikan harga jika diteruskan lagi bakal menyentuh paras 1950.00 yang merupakan antara zon tumpuan harga pada dagangan sebelum ini.
Penyusutan US dolar yang berterusan akan menyokong harga emas melantun ke paras yang lebih tinggi lagi minggu ini.
Sementara, jika berlaku kejatuhan semula harga emas, paras 1920.00 akan kembali menjadi sasaran untuk dicecah.
Selepas petunjuk perubahan trend bearish dikesan, harga berpotensi untuk jatuh lebih rendah ke sekitar zon sokongan harga 1900.00.
Data inflasi AS yang akan diterbitkan pada Rabu dinantikan pelabur yang boleh mempengaruhi arah pergerakan emas selanjutnya.
Lihat gambar carta harga pasangan XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan EURO Mula Mendatar Selepas Penurunan Sejak Awal Minggu

Dolar Euro terus diniagakan merosot dalam pasaran semasa pada minggu ini berikutan beberapa faktor yang menekan matawang Eropah tersebut.
Faktor utama adalah berdasarkan fundamental bank pusat Eropah yang berpendirian dovish dan lebih cenderung ke arah pelonggaran polisi monetari. European Central Bank (ECB) pada bulan lalu memberi isyarat penurunan kadar untuk mesyuarat Julai menjadikan rujukan utama pemain pasaran terhadap kejatuhan nilai dagangan Euro.
Selain itu, Euro sebagai matawang anti-USD menerima tekanan oleh lonjakan dagangan USD selepas pertemuan antara Presiden Amerika Syarikat Donald Trump dan Presiden China, Xi Jinping memberikan keputusan positif untuk rundingan dagang kedua negara tersebut.
Dagangan Euro sejak awal minggu ini dilihat menurun terutamanya berbanding matawang utama yang lain namun penurunan harga mula perlahan pada penghujung minggu ini. Data ekonomi zon Eropah secara keseluruhannya mencatatkan bacaan yang baik di mana data PMI perkhidmatan di Itali, Sepanyol dan Jerman khususnya sedikit meningkat berbanding bacaan sebelumnya.
Tumpuan pada sesi Eropah petang ini terarah kepada data jualan runcit di zon Eropah untuk bulai Mei pada jam 5 petang ini dengan jangkaan angka bacaan yang meningkat.
Jika diteliti pergerakan pada carta harga pasangan matawang EUR/JPY, corak pergerakan harga menunjukkan penurunan sejak awal minggu ini dari paras ketinggian yang dicatatkan ketika pembukaan harga untuk dagangan Julai.
Sejak awal minggu sehingga setakat dagangan hari ini, penurunan pada EUR/JPY telah merekodkan sekitar 200 pips penurunan sebelum harga lebih mendatar pada dagangan semalam dan bersambung sehingga hari ini.
 Dagangan hari ini melihatkan harga bergerak di atas paras Magic Pivot 121.560 pada indicator Moshed Magic Line yang berada pada zon SBR (support become resistance).
Momentum penurunan harga yang berjaya diteruskan dilihat akan kembali menguji zon support harga terdahulu yang diuji pada dagangan Jun lalu sekitar paras 121.000.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 121.299, 121.053, 120.792.
Paras resistance: 121.806, 122.067, 122.313.

Team INTRADAY menggunakan bacaan dan carta forex dari Broker SaracenMarkets.


Risiko Undian di Jerman Menyebabkan Kelemahan Pair EUR/USD

Matawang Euro terus membuat penurunan pada Selasa berikutan undian oleh parti SPD di Jerman sama ada akan menyertai parti pimpinan Angela Merkel (CDU) atau sebaliknya. Matawang Euro ketika ini dilihat lemah berbanding matawang-matawang utama yang lain dengan EUR/USD jatuh 0.55%, EUR/GBP jatuh 0.51% dan EUR/NZD jatuh 0.28%.
Untuk pasangan matawang EUR/USD yang diminati ramai, ia juga turut tertekan. Kita maklum dengan sentimen semasa matawang Euro bahawa terdapat undian penting di Jerman sekaligus menyebabkan ramai pelabur bimbang memegang matawang Euro kerana risiko undian ini yang boleh menyebabkan pergerakan tidak menentu.
Untuk menganalisis pergerakan EUR/USD, kita juga perlu tahu sentimen semasa matawang US dolar, kerana apa yang kita dagangkan adalah dua matawang iaitu Euro dan US dolar. Jadi, analisis kita tidak akan lengkap jika hanya fokus kepada matawang Euro.
 Sentimen US dolar ketika ini adalah positif berikutan potensi kenaikan kadar faedah The Fed pada bulan Mac yang semakin tinggi. Potensi kenaikan kadar faedah ini boleh dilihat di CMEGroup. Apa yang menyebabkan kenaikan potensi kenaikan kadar faedah ini adalah berikutan kenaikan data inflasi Amerika minggu lalu.
Apa tumpuan kita hari ini?
Kita akan bagi tumpuan kepada hasil undian parti SPD di Jerman. Jika undian memihak kepada gabungan parti bersama CDU iaitu parti pimpinan Chancelor Angela Merkel, dijangka matawang Euro akan mengukuh termasuk pair EUR/USD. Jika hasil undian adalah sebaliknya, matawang Euro akan melemah begitu juga kepada EUR/USD.


AUD/USD Jatuh Sekejap Sebelum Henjut Naik Semula Ke $0.6700

Sepertinya dolar Australia berjaya papar pemulihan semula selepas reaksi negatif pada kesan awal keputusan mesyuarat polisi bank pusat semalam.
Reserve Bank of Australia (RBA) menepati ramalan untuk mengekalkan kadar faedah di paras 4.10% menyaksikan dolar Australia terus alami penyusutan pada awalnya.
Namun, bersambung ke sesi Eropah memperlihatkan situasi yang berbeza apabila dolar AUssie berjaya bangkit semula untuk mengukuh.
Ini disebabkan para penganalisis pasaran masih menjangkakan RBA akan meneruskan lagi pengetatan dasar monetari dengan jangkaan kenaikan kadar faedah pada mesyuarat Ogos.
Data-data ekonomi Australia yang akan diterbitkan selepas ini akan dinilai untuk menyokong unjuran tersebut.
Pada carta harga pasangan AUD/USD semalam, harga dilihat susut seketika ke paras 0.66400 sebaik sahaja pasaran mengetahui keputusan kadar faedah.
Namun, harga kembali membuat kenaikan semula sehingga akhirnya berjaya mencapai paras tumpuan 0.67000 yang menjadi rintangan semasa buat harga.
 Harga yang melantun dari paras sokongan Moving Average 50 (MA50) pada rangka masa 1 jam di carta AUD/USD itu masih menyokong jangkaan untuk pergerakan menaik harga.
Untuk jangkaan pada corak kenaikan jika diteruskan, harga yang melepasi semula paras 0.67000 bakal melanjutkan pendakiannya menuju pula zon SBR (support become resistance) pada 0.67600.
Kenaikan lebih tinggi selepas menunjukkan pergerakan bullish yang jelas, boleh mencapai 0.68300 hingga ke ketinggian 0.69000.
Namun, jika paras 0.67000 kekal menjadi rintangan yang tak berjaya ditembusi, harga berkemungkinan boleh jatuh semula lebih rendah berbanding penurunan sementara semalam.
Penurunan lanjut akan menguji zon sokongan pada 0.66000 yang dicecah harga pada dagangan penutup Jun di minggu yang lalu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Cari Kekuatan Untuk Bangkit Semula!

US dolar mencari sokongan untuk meningkat pada sesi Eropah ketika pelabur kini menantikan penerbitan data jualan runcit Amerika Syarikat yang bakal menjadi penggerak matawang gergasi itu menjelang penutup dagangan minggu ini.
Ketika penulisan, indeks dolar didagangkan susut pada 93.94 berbanding kebanyakan matawang utama.
Pound sterling antara yang paling menyerlah pada sesi Eropah, di mana matawang itu menokok ke paras tertinggi tiga minggu pada 1.3732 berbanding US dolar.
Jualan runcit AS dijangka akan menunjukkan penurunan pada bulan September setelah mencatatkan peningkatan ketara pada bulan sebelumnya.
 Di samping itu, pelabur juga berhati-hati dengan sentimen menjelang penutup dagangan hujung minggu untuk sebarang aktiviti pengambilan untung.
Dalam pada itu, keyakinan yang meningkat bahawa Bank Pusat England (BOE) akan menaikkan kadar faedah pada tahun ini terus menyokong matawang itu, tetapi perkembangan mengenai pasca-Brexit sedikit menghambat pound dari naik lebih tinggi.
Dagangan matawang euro pula kekal stabil di atas harga 1.1600 berbanding dolar greenback menanti pemangkin seterusnya untuk memacu arah pergerakan lebih lanjut.
Sementara itu, matawang berkaitan komoditi pula sedikit merosot, tapi kekal menguat di sekitar paras ketinggian mingguan. Dolar Aussie didagangkan kukuh pada 0.7420 sementara kiwi pula diniagakan sekitar harga 0.7050 berbanding USD.
Dolar Kanada pula kukuh pada paras tertinggi 3 bulan dengan diperdagangkan pada 1.2347 berbanding greenback, disokong oleh harga minyak yang kuat.


Sentimen Terkini Pasaran Sesi Eropah : Yen dan USD Matawang Terkuat

US dollar mengukuh pada awal dagangan minggu ini dengan ketidaktentuan isu perdagangan global dan politik di Jerman memberi tekanan kepada matawang tunggal Euro.
Indeks US dollar yang mengukur kekuatan matawang greenback berbanding beberapa matawang lain membuat kenaikan sebanyak 0.20% setakat pada pukul 4.27 petang.
Major pair  seperti EUR/USD setakat ini jatuh sehingga 0.37% dengan GBP/USD susut 0.42%. USD/JPY setakat ini pula susut 0.05%, USD/CAD naik 0.27% dengan USD/CHF naik 0.15%. Pair AUD/USD dan NZD/USD masing-masing membuat penurunan sebanyak 0.46% dan 0.25% setakat ini.
 Matawang paling kuat setakat ini adalah Yen, manakala matawang paling lemah adalah AUD. Dengan menggabungkan matawang paling kuat dan lemah, pair AUD/JPY jatuh sehingga 0.50% setakat pada pukul 4.30 petang.
Setakat ini sentimen pasaran agak berisiko dengan ketidaktentuan politk di Jerman, kelemahan data China dalam sektor pembuatan yang meleset dari jangkaan, dan juga penguakuasaan tariff dagangan.
Kerajaan gabungan Jerman di bawah Angela Merkel dilihat goyah apabila Menteri Dalam Negeri Horst Seehofer mengancam untuk meletakkan jawatan berikutan konflik bersama Chancellor Merkel. Seehofer mengkritik dasar migrasi Jerman walaupun perjanjian itu telah dipersetujui bersama Kesatuan Eropah (EU) pada minggu lalu.
Dalam isu perdagangan, EU dan Amerika kini dalam ketegangan dagangan selepas Trump menyatakan hasrat untuk mengenakan tariff terhadap pembuat kenderaan dari Eropah. Berikutan hal ini, EU telah mengancam untuk membalas Amerika dengan tariff berjumlah $300 billion jika Trump meneruskan hasratnya.


10 Data Forex Penting Tumpuan Pasaran Minggu Ini (20-24 April 2020)

Berikut merupakan data-data ekonomi penting yang akan menjadi tumpuan pasaran sepanjang minggu ini.
Minit Mesyuarat RBA (Selasa 9.30 Pagi): Pasaran akan memberi tumpuan pada butiran lebih terperinci pada minit untuk mesyuarat bank pusat Australia yang terbaru menyaksikan keputusan kadar faedah dikekalkan di paras 0.25%. Penilaian lebih pesimis akan menambahkan tekanan buat dagangan Aussie.
Data Pekerjaan UK (Selasa 2.00 Petang): Komponen laporan pekerjaan UK iaitu indeks purata pendapatan 3 bulan serta kadar pengangguran untuk bulan Februari akan menjadi tumpuan selepas wabak Coronavirus telah melumpuhkan ekonomi.
Data Sentimen Ekonomi Jerman (Selasa 5.00 Petang): Tinjauan ZEW bagi sentimen ekonomi Jerman dijangka akan masih lemah berikutan aktiviti ekonomi yang perlahan disebabkan krisis virus yang melanda.
Data Inflasi UK (Rabu 2.00 Petang): Kadar inflasi di UK dijangka menurun dengan aktiviti ekonomi yang perlahan. Inflasi tahunan yang diterbitkan untuk bulan Mac diramalkan turun 1.5% berbanding 1.7% sebelumnya.
 Data PMI Zon Eropah (Khamis 4.00 Petang): Sesi Eropah pada Khamis akan menyaksikan data PMI pembuatan dan perkhidmatan diterbitkan bermula bacaan data bagi Perancis, kemudian Jerman sebelum menyusul data bagi zon Eropah. Kesemua ramalan data untuk April dijangka menurun lebih rendah berbanding pada bulan Mac.
Data PMI UK (Khamis 4.30 Petang): Bacaan awal bagi data PMI pembuatan dan perkhidmatan di UK untuk April turut diramalkan lebih rendah berbanding bulan lepas.
Data Tuntutan Pengangguran A.S (Khamis 8.30 Malam): Selama 4 minggu, data yang menjadi tumpuan pasaran ini telah mencatatkan bacaan yang melonjak dengan jumlah tuntutan telah melebihi angka 20 juta.
Data PMI Amerika Syarikat (Khamis 9.45 Malam): Dengan mencatatkan kadar kes dan kematian akibat pandemik COVID-19 tertinggi di dunia, bacaan data dijangka akan merosot.
Data Jualan Runcit UK (Jumaat 2.00 Petang): Setelah bacaan data pada Februari merosot ke paras -0.3%, aktiviti ekonomi yang terjejas di UK akan terus memberikan bacaan yang buruk pada kadar jualan di samping penambahan tempoh ‘lockdown’ selama 3 minggu di UK.
Iklim Perniagaan Jerman (Jumaat 4.00 Petang): Tinjauan ifo bagi iklim perniagaan di Jerman akan mengukur kesihatan aktiviti perniagaan yang memberi reaksi terhadap keadaan ekonomi semasa. Jangkaan bacaan data pada April akan terus menurun selepas penurunan pada bulan Mac lalu.


Analisis GOLD – Angkara Pelosi, Emas Junam Semula Selepas Capai Paras Tertinggi 4 Minggu

US dolar memulakan langkah pengukuhan pada dagangan Selasa semalam di tengah-tengah ketegangan antara Amerika Syarikat (AS) dan China yang semakin panas selepas kunjungan wakil AS, Nancy Pelosi ke Taiwan.
Ketibaan Nancy Pelosi di Taipei untuk mengadakan lawatan peringkat tertinggi AS dalam tempoh 25 tahun dilihat China sebagai ancaman kepada keamanan dan kestabilan mereka.
Sentimen pasaran yang berisiko ini telah mendorong lonjakan semula nilai US dolar dalam pasaran dan memberi kesan kejatuhan harga emas dari paras tertinggi 4 minggu yang dicapai.
Memberi tumpuan pada perkembangan dasar monetari bank pusat AS, Presiden Federal Reserve (Fed) San Francisco Mary Daly dan Presiden Fed Chicago Charles Evans menyatakan bahawa mereka bersama rakan kekal tegas dan bersatu sepenuhnya bagi meningkatkan kadar sehingga tahap yang terbaik untuk ekonomi.
Sekiranya inflasi tidak berjaya bertindak balas terhadap kenaikan kadar faedah bank pusat, Presiden Fed St louis, James Bullard berkata bahawa mereka perlu untuk kekal “lebih tinggi untuk lebih lama”.
Perhatikan pergerakan harga pada carta XAU/USD yang mengukur nilai emas berbanding US dolar pada dagangan semalam, harga pada mulanya berjaya membuat peningkatan ke paras ketinggian terbaru 4 minggu mencapai 1788.00 namun kemudiannya dilihat menjunam semula.
Penurunan harga yang ketara memberi isyarat untuk perubahan trend bearish semula harga mencecah zon 1760.00 pada penghujung dagangan sesi New York.
Turut menambahkan jangkaan pelabur bagi petunjuk perubahan trend apabila harga kembali bergerak semula di bawah paras halangan Moving Average 50 (MA50) pada rangka masa 1 jam di carta XAU/USD.
 Terdapat lonjakan harga di sesi Asia hari ini (Rabu) dari zon 1760.00 menguji paras halangan MA50, namun harga gagal meneruskan kenaikan lebih tinggi bersambung pada sesi dagangan Eropah.
Untuk jangkaan bagi penyusutan harga emas lebih rendah, harga bakal menyusut semula di bawah zon 1760.00 memberi amaran untuk pelabur bersedia menyaksikan kejatuhan lebih parah emas selanjutnya.
Penurunan yang lebih rendah bagi komoditi emas diramalkan bakal mensasarkan ke zon resistance become support (RBS) 1735.00 untuk diuji sebelum harga menuju pula ke paras tumpuan seterusnya pada 1720.00.
Sebaliknya, jika harga menunjukkan tanda-tanda untuk berlakunya perubahan trend bullish semula, harga bakal melonjak semula bagi menguji paras ketinggian yang dicapai semalam selepas melepasi paras 1780.00.
Jika halangan tersebut turut berjaya diatasi, harga dijangkakan bakal meneruskan kenaikan selanjutnya sehingga ke zon sasaran 1800.00 sekali gus mencatatkan paras ketinggian terbaru 4 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan USD Stabil, Debaran Pelabur Menantikan Keputusan Mesyuarat FOMC Pada Minggu Hadapan

Matawang dolar Amerika Syarikat diniagakan stabil awal sesi pasaran Asia pada Jumaat dan dijangka akan menunjukkan kenaikan mingguan berikutan tumpuan pelabur akan terarah kepada mesyuarat Federal Reserve untuk petunjuk kebarangkalian pemotongan kadar faedah bagi mengimbangi risiko yang semakin meningkat dan pertumbuhan global.
Mesyuarat polisi selama dua hari ahli The Federal Open Market Committee (FOMC) dijadualkan berlangsung bermula Selasa minggu hadapan. Dengan ketegangan perdagangan yang semakin meningkat, pertumbuhan ekonomi Amerika Syarikat bergerak perlahan dan menurun pada bulan Mei dan pasaran menjangkakan akan berlaku sekurang-kurangnya dua kali penurunan kadar sehingga akhir 2019 ini.
Mengikut indikator FedWatch oleh CME Group, peratusan jangkaan untuk kadar faedah Amerika Syarikat untuk kekal di paras semasa pada Julai ini hanya 11.3% berbanding 74.1% pada bulan lalu.
Tumpuan pelabur untuk USD hari ini turut terarah kepada data jualan runcit pada jam 8.30 malam ini untuk pemantauan permintaan domestik negara bagi ekonomi terbesar dunia itu.
 Berbanding matawang Yen, dolar USD menurun sekitar 0.05% di mana Yen tidak menunjukkan sebarang reaksi yang ketara susulan rundingan terbaru antara Tokyo dan Washington pada Khamis.
Selepas pertemuan bersama Wakil Perdagangan Amerika Syarikat Robert Lighthizer, Menteri Ekonomi Jepun Toshimitsu Motegi berkata Jepun dan Amerika Syarikat mendalami pemahaman posisi dagangan antara satu sama lain dan akan meneruskan lagi perbincangan.
Dolar Euro pula didagangkan lemah selepas Pengarah Urusan Dana Kewangan Antarabangsa atau International Monetary Fund (IMF), Christine Lagarde memberi amaran bahawa ketegangan perang dagang yang semakin meningkat akan memberi risiko kepada zon Euro dan situasi tersebut boleh menjurus ke arah pertumbuhan yang perlahan serta penurunan kadar inflasi.
Sementara itu, Pound Sterling masih didagangkan sekitar sekitar paras terendah lima bulan berbanding Euro pada Khamis selepas Boris Johnson mendapat sokongan tertinggi setakat ini daripada penggubal undang-undang Konservatif untuk pusingan awal pemilihan calon menggantikan Theresa May yang telah melepaskan jawatan sebagai pemimpin.
Manakala dolar AUD mencatatkan penurunan pada dagangan semalam selepas laporan data pekerjaan Australia yang dikeluarkan memaparkan bacaan yang bercampur. Dengan kebimbangan terhadap kadar pengangguran yang masih kekal berada di paras yang tinggi, menguatkan lagi jangkaan para pelabur bahawa bank pusat bakal menurunkan kadar faedah pada Julai.


Pasangan Matawang Safe-Haven USD/JPY Mendatar Sejak Awal Minggu, Bakal Ada Kejutan?

Pergerakan harga bagi matawang Yen Jepun dilihat mendatar selepas keputusan mesyuarat polisi monetari Bank of Japan (BOJ) tidak melihat perubahan pada kadar faedah di paras rendah -0.10% dan turut mengekalkan sasaran pulangan bon 10-tahun kerajaan di paras sifar.
Berwaspada terhadap risiko kesihatan ekonomi Jepun, BOJ menyatakan akan meningkatkan pelonggaran polisi tambahan tanpa ragu-ragu jika keadaan memerlukan.
Saiz dana suntikan melalui operasi pasaran, kemudahan pinjaman untuk berdepan kesan pandemik akan ditingkatkan sekitar 110 trilion Yen berbanding nilai semasa 75 trilion Yen.
Berbanding US dolar, dapat dilihat dagangan Yen mendatar pada carta harga pasangan USD/JPY sepanjang minggu ini.
Harga gagal melepasi paras ketinggian 107.600 yang diuji beberapa kali pada dagangan semalam dan turun menguji sekitar paras 107.300.
Masih lagi berlegar di paras halangan Moving Average 50 (MA50) pada rangka masa 1 jam pergerakan harga di carta USD/JPY, pelabur masih menantikan isyarat pergerakan harga yang lebih jelas dengan kedua-dua matawang bergerak dengan kekuatan yang seimbang.
 Jika kenaikan harga berlaku, paras yang menjadi tumpuan adalah pada 108.00 untuk harga menguji zon SBR (support become resistance) tersebut.
Kenaikan lebih tinggi bakal menuju pula zon tumpuan sekitar 108.500-108.700 yang juga dilihat sebagai zon SBR.
Namun jika harga membuat penurunan pula, melepasi paras penting 107.000 akan mendorong harga untuk meneruskan penurunan ke paras support minggu lalu sekitar 106.600.
Paras tumpuan lebih rendah jika penurunan harga masih berlaku adalah pada 106.400 sebelum ke paras 106.000.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


News Besar RBA Dovish Terhadap Polisi Sekaligus Menekan AUD/USD

Pair AUD/USD melemah selepas mencapai paras tertinggi hari Selasa di 0.7791. Matawang Aussie pada hari ini didagang bercampur-campur tetapi agak kukuh jika dibandingkan dengan beberapa matawang utama yang lain.
Tumpuan trader AUD hari ini adalah kepada beberapa data-data ekonomi penting Australia yang dikeluarkan pagi tadi iaitu data akaun semasa (Current Account), jualan runcit (Retail Sales) dan penetapan kadar faedah RBA (Cash Rate). Data-data ini khususnya current account dan retail sales merekodkan data negatif sekaligus telah meletakkan Aussie sedikit tertekan hari ini dengan kenyataan polisi RBA tidak banyak membantu pengukuhan Aussie.
 Bank pusat Australia (RBA) pada Selasa mengekalkan kadar faedah di paras 1.50% dengan memberikan nada yang kurang meyakinkan terhadap kebolehan ekonomi untuk mencapai pertumbuhan 3% atau lebih pada tahun ini. RBA juga menunjukkan isyarat akan mengekalkan kadar faedah beberapa bulan akan datang yang menambah lagi tekanan kepada AUD.
RBA pada Selasa dilihat kurang yakin terhadap pertumbuhan ekonomi di samping kenaikan kadar gaji yang rendah dengan perbelanjaan domestik yang lemah sejak pertengahan tahun 2017. Oleh itu, kesimpulan yang boleh dibuat terhadap kadar faedah adalah kenaikan yang beransur-ansur dan perlahan.
Nak belajar analisis Fundamental? Klik sini


Harga Minyak Mentah Melonjak Ke Paras Tertinggi, Sekatan AS Terhadap Minyak Iran

Harga minyak mentah melonjak pada Selasa dan kini berada di sekitar paras tertinggi empat tahun yang lalu berikutan pasaran melihat bekalan minyak mentah yang semakin ketat selepas Amerika Syarikat mengenakan pusingan baru sekatan kepada Iran.
Setakat ini, minyak Brent (Brent-oil) didagangkan pada paras $85 setong naik dari paras terendah semalam $82.76 setong. Manakala penanda aras Amerika Syarikat minyak WTI (West Texas Intermediate) pula naik dari $72.95 setong kepada $75.51 setakat ini.
Sentimen positif pasaran komoditi hitam juga disumbang oleh perjanjian trilateral AS-Mexico-Kanada pada minit-minit terakhir semalam. Dengan termeterainya perjanjian tersebut, perdagangan berjumlah $1.2 trillion setahun itu dapat diselamatkan.
 Selain daripada isu Iran, apa yang menambah kenaikan kepada minyak mentah adalah hakikat bahawa permintaan Mexico terhadap minyak mentah AS juga dijangka meningkat selepas kata sepakat tiga negara semalam.
Pasaran minyak mentah sebenarnya banyak disokong oleh sekatan AS terhadap minyak mentah Iran di mana negara itu sebelum ini mencapai bekalan tertinggi pada tahun ini dengan hampir 3 peratus daripada penawaran keseluruhan 100 juta tong sehari.
Sekatan terhadap Iran akan bermula pada 4 November di mana penganalisis berkata berkemungkinan bekalan tidak mencukupi dalam jangka pendek.
Penganalisis di firma pengurusan dana, Tortoise, Brian Kessens berkata, “Harga minyak mentah mampu mencapai paras harga $100 setong dengan kebimbangan terhadap kapasiti pengeluaran kini semakin meningkat.”


Dagangan USD Suram, Fed Sedia Gegar Pasaran!

US dolar kekal didagangkan lebih kukuh berbanding kebanyakan mata wang utama meskipun sedikit suram menjelang mesyuarat polisi FOMC yang akan berlangsung pada awal pagi Khamis (waktu Malaysia).
Pemain pasaran kini bersiap sedia di tengah jangkaan bahawa Federal Reserve (Fed) akan menaikkan kadar faedahnya buat pertama kali sejak tahun 2018.
Kenyataan daripada Pengerusi Fed, Jerome Powell juga akan diteliti bagi mendapatkan petunjuk mengenai kenaikan kadar seterusnya yang mungkin telah berubah berikutan perang Ukraine-Rusia menimbulkan ketidakpastian baharu pada ekonomi.
Sebelum mesyuarat FOMC, pelabur akan diperlihatkan dengan penerbitan data jualan runcit Amerika Syarikat terlebih dahulu yang dijangka akan menunjukkan pengurangan dalam perbelanjaan pengguna pada bulan Februari.
 Selain itu, data inflasi Kanada juga akan menjadi tumpuan pelabur yang diramalkan memaparkan peningkatan pada bulan lalu yang mungkin terus menekan Bank Pusat Kanada (BOC) untuk bertindak lebih agresif.
Ketika penulisan, dolar loonie didagangkan sedikit meningkat meskipun dagangan minyak mentah dunia terus suram berikutan kebimbangan yang mereda terhadap perang Ukraine-Rusia.
Sementara itu, euro didagangkan sedikit berubah sejajar dengan pergerakan US dolar. Presiden Bank Pusat Eropah (ECB), Christine Lagarde memberitahu bahawa ketidakpastian dalam prospek ekonomi telah meningkat ketara kerana konflik di Ukraine memberi impak pada pertumbuhan dan menyebabkan inflasi akibat lonjakan kos tenaga dan komoditi.
Mata wang pound didagangkan sedikit meningkat ketika tumpuan pelabur turut terarah kepada mesyuarat polisi Bank Pusat England (BOE) pada Khamis yang dijangka akan meningkatkan kadar faedah sekali lagi.